National League for Democracy Party (NLD) Zulhphung le Thithruainak – Chin 11 News\nNational League for Democracy Party (NLD) Zulhphung le Thithruainak\n1. Myanmar Ramkomh chung ummi, mizapi nih Democracy Ram Thar ser dingah biatak te in kan i zuam.\n2. Mizapi duh ning in le kan i tinhmi tlamtlinnak dingah ram chungmi riantuantu vialte, lothlo vialte, chawlehthal thiammi vialte, mino vialte le mizapi tantinak in mizapi aiawh khotu ramkhel parties fonhmi thithruainak kan herh.\n3. A cung langhter ning in NLD cu phung ning in 1988 September 27 ah Ramkhel Party phung ning te in (No. 4/88) dirhmi a si. 2010 March 8 ah Ramkhel Party Register (Upadi 2/2010) an ser. Cu Upadi cu NLD nih a cohlan lomi Phung a si.\nCucaah Upadi an sermi article 25 ning in Ramkhel Party si dingah Register tuah lo ding in hruaitu upa zapi hnatlaknak in biachahnak tuah a si. Ram komh cozah nih Ramkhel Party Register sernak Upadi remhnak (Ramkomh Hluttaw Upadi 11) cu 2011 November 4 ah phung an ser. An sermi Upadi cu NLD nih kan cohlan khawh caah NLD Party cu Ramkhel Party Register upadi ning in dirhmi a si.\nKan peh than lai…………….By-Jacob Thang\nRef: NLD party zulhphung le thithruainakcauk


Khrih ah dawtmi u le nau hna kan Bawipa Jesuh Khrih nih cun, “Minung hi rawl lawngin a nung kho lo, sihmanhsehlaw Pathian nih a chimmi bia paoh cu a nunnak a si lai,” tiah a rak ti. ( Mathai 4 : 4 ). Cu bantukin nitin kan nunnak nih hin hnangamnak le lawmhnak taktak a hnuh khawhnak ding caah tiin Pathian bia lawnglawng hi aa nunpi zungzalmi si ko hna u sih ti zong ka duh.. – Buanchukcho\nPathian bia cu;-\nSiangpahrang David nih a rak timi cu, “Na bia cu ka ke caah meiinn a si, ka lam ah ceunak a si. Na ka cawnpiaknak a dingmi, ka zulh hna lai, tiah bia kaa kammi kha, ka zulh taktak hna lai,” tiah a rak ti. ( Salm 119 : 105 – 106 ).\nCu bantukin minung kan caah ceunak taktak a simi cu a uahnak a min ah “Pathian Bia” ti a simi Fapa Jesuh lawnglawng kha a si. ( Biathlam 19 : 13 ). Cucaah cun Jesuh zong nih, “Keimah hi vawlei ceunak cu ka si,” tiah a rak ti ve. ( Johan 8 : 12 )..\nCucaah cun dawtmi u le nau hna kannih zong nih hngal zungzal hna u sih ti ka duhmi cu Pathian nih a Fapa Jesuh cu Bawipa le Khrih ah a sermi a si ( Lamkaltu 2 : 36 ) bantukin Siangpahrang Solomon zong nih Phungthluk in a kan cawnpiakmi bia, ka duh tukmi te cu, “Bawipa kha na lung chung dihlak in i bochan law nangmah fimnak kha i rinh hlah.\nNa kalnak lam kip ah amah kha hngal law Amah nih na lam kha a tluanter hna lai. Mah mithmuh i a fimmi va si hlah; Bawipa kha tih law that lonak kha mertak ko. Na taksa caah damnak a si lai i na ruh caah si a si lai,” tiah a rak kan cawnpiak. ( Phungthlukbia 3 : 5 – 8 )..\nNOTE : Zumtu nu le pa, u le nau, hawikom dawtmi vialte hna hi bia hi kan nunnak ah um zungzal seh ti hi ka duh ko. Cucu lamkaltu Paul nih, “Khrih chung i nan nunnak nih khan an ṭhawnter hna maw? A dawtnak nih khan nan hna an ngamter hna maw? Thlarau he hawikomhnak nan ngei maw? Pakhat le pakhat nan i daw in nan i zaangfah maw? Kan fial duhmi hna cu hihi a si: lungthin ah i khat u, pakhat le pakhat i daw u, lungrual tein um u law kaa lawmhnak hi tlinter u. Pakhat le pakhat i entainak le mah pumpak thangṭhat kawlnak kha nan lakah umter hlah u. Toidornak lungthin tu kha ngei cio u law midang nakin ka ṭha deuh tiah zeitikhmanh ah vaa ruat hlah u. Cun midang duhning kha hmuh thiam i zuam u law nanmah duhnak lawng kha ruat hlah u. Nan lungput cu Khrih nih a rak ngeihmi lungput kha si seh,” tiah a kan timi hi a si. ( Filipi 2 : 1 – 5 ).\nA biathiang aa hrawmmi nan dihlak Bawipa Jesuh Khrih vel cu mithiang vialte nan cungah um ko seh. Amen..


A TULIO CHINRAM KHUALIPI HAKHA SIZUNG AH MIZAW A UMMI ZAT – The Chinlung Post\nJanuary 23, 2021 admin Local News 0\nAtulio Hakha sii-inn ah mizaw 94 an um tiah Hakha sii-inn uk Dr. Mang Biak Kung sin January 22 ah kan theih.Mizaw kan ngeih mi hna chung ah hin ngakchia nakin upa an tam deuh. Cu chung ah a tam deuh cu aa khawngdeng mi le cumpit tlangrai in a zaw mi an tam,” tiah Hakha sii-inn uk nih The Hakha Times ah a chim.Hakha sii-inn mizaw luhchuahnak kong le mizaw congh ning kong he pehtlai in Hakha sii-inn uk Dr. Mang Biak Kung nih a tang lei bantuk in a chim.\nSii-inn chung kan luh tik ah ahopoh nawlngaih kan i zuam hna lai. Cycle zong a chiahnakte ah tha tein chiah kan i zuam hna lai. Atulio cu COVID-19 zawtnak a um lio a si ca ah mizaw a zual tuk lo mi cu minung pakhat lawng nih congh le mizaw a zual deuh mi cu a tam bik minung pathum lawng nih kan congh hna lai. Sii-inn chung kan luh tik zong ah Mask tha tein huh le pe ruk dan in umkal philh hna hlah usih. Daithlang hna hlah usih,” tiah The Hakha Times ah a chim.Atulio Hakha khuachung ah COVID-19 mizaw an um lo tiah kan theih. Credit. The Hakha Times\nAlolak Taktak Mi Nupawl Tahfung, Mah bantuk nungak le nupi kan ngeih asi ahcun zeibantuk minung dah kan nupi le kan nungak pawl hi an si timi cu theih khawh asi. Tutan ah vun langhtermi nupi or nungak kan ngeih asi ahcun a chimh cawnpiak zia kan thiam hna ahau lai tinak khi asi. Nupi lolak or nungak lolak theih khawhnak cu atanglei bantuk in langhter asi.Zingka a thawhtuanh ning in theih khawh asi. Zingka aa tthangh bak in tho loin aum.\nFawizang tein sersiammi Meh hang nan ei ding peng asi ahcun, Ateima lotuk mi nu uknak tangah nan um tinak asi. Rawl einak kheng siseh lakphak dinnak hrai pawl ttawl colh loin a um tawnmi asi ahcun, arauh hlan ah va le or tlangval mualpho a fawite. Chuncaw caah mah tein inn ah tuah loin dawr ah a caw lengmang mi nu na ngeih asi ahcun thatein nai tuak ngaingai ahau.


FAKTUK IN SAYA VAN TUM A TTHUAT CANG, ATURU LAWLAW KHI ASI KO – The Chinlung Post\nTulio Social Media ah Laimi chungin US thimnak kong thawngpang aa kan thanhtu chungah minung pakhat Saya Van Tum hi asi. Thil sining zapi nih kan theih in kan i fian khawhnak dingah dongcat loin aa kan tialpiak lengmang. Acabia chungah atam deuh cu kan theih cio bangin Trump adirkamhtu hna an i palhnak kong deuh asi. Trump dirkamhtu hna nih cun fak ngaiin adohmi tampi kan um.\nCu chungah Saya Van Tum cu minung pakhat nih fak ngaiin avun tthuat. Abia hi afak ngaingai ti usihlaw kan palh tuk lai lo. Saya Van Tum cu acunglei kan langhter cang bangin soiseltu tampi lak ah a dirkamhmi zong tampi an um ve. Minung cu kan ruahnak aikhat lo timi lengmang kha asi. Minung pakhat nih atha atimi kha pakhat caah cun attha lomi ah a cang tawn. Cuchungah Saya Van Tum zong aitel ve.\nThangchiat le aphunphun in atimi an um cuahmah lio ah a hmuh ning le a zumhning hna cu ralthate in achim chih lengmang, Acung kan chimcia le kan theihcio bangin Trump a ttanhmi hna hi an i palh ti deuh lengmang khi asi ko. Trump cu tthenkhat caah cun acawlcanghnak arianttuannak zoh tikah soisel awk um loin a dirpi mi tampi Laimi chungah kan um. Hi konghe pehtlaiin minung pakhat fak ngaiin Saya Van Tum atthuatning cu atanglei bangin asi.\nVan Tum hi cu a Nu paw chungin chuak loin um sehlaw a caah amiak deuh hnga. Saya pakhat min i bunh ko fawn i, bia duh tuk le aharh lonak ah i thlaktuk hi facebook ka on ah hin, amah kong le a bia duhnak lawng tein a khat. Facebook zong on huam asi ti lo. Amah Van Tum nak cun ka Ar Khong hmanh hi a let zahra in man angei deuh rua ka ti. Amah ttialning tein kan vun nolh tthan.\nVan Tum hi cu a nu paw chung in chuak lo in um seh law a ca ah a miak deuh hnga saya pakat min i bunh ko fawn i bia duh tuk le a herh lo nak ah i thlak tuk hi fb ka on ah hi amah kong le a bia duh nak lawng te in a khat fb zong on zuam a si ti lo amah van tum nak cun ka ar kawng hmah hi alet za hra in man a ngei deuh rua ka ti. tiah Chuntei Bawi nih a langhter.\nThawngpang thar:US President thimtlinmi Joe Biden nih Coronavirus teinak dingmi thanhnak atuah. Coronavirus teinak dingmi atawhtlaitu pathum in langhter. Joe Biden nih Ni zakhat chungah rian attuan dingmi ah hin aitel mi pakhat cu Covid dohnak kong hi asi. Atimi cu US mipi vialte hna nih mask an i vuah dih lai tiah a chim. Mah mask hi tlanglawng ah siseh Bus chungah siseh i vuah dih ding asi lai. Culawng siloin covid vaccine dose 100 million zong phawtzamh dingin biakamnak atuah tthan. Thiamsang hna dottletnak atuahtu hna cu rianrang in vaccine chunh ding asi tiah achim chih.\nAsinain vaccine dose 100 million hi zeibantuk minung hna dah chunh ding an si lai timi tu cu fiang tein alanghter lo. Cun ni zakhat chungah arianttuan dingmi alanghtermi cu atanglei bangin asi.Sianginn tam deuh hi onnak tuah asi lai i, Congress cu hi hna pawl caah fund pe dingin sawmnak zong atuah colh. Ca chimtu siseh, sianginn akaimi hna umnak khan chungah cacawng mi hna thatein an rak kir in an um khawhnak dingah ti asi. Tutan ah Joe Biden nih timhtuahnak angeihmi chungah abiapi bik mi a cunglei langhter mi hna hi an si.\nTuan deuh zong ah Biden US mipi hna nih Mask an i vuah dih ding tiah arak chim bal cang.Hi konghe pehtlaiin Joe Biden nih Governor hna le Mayor hna cu mipi mask i vuah dingin nawlngeihnak nan ngei i, hi phunglam hi nan tuah hna lai tiah sawmnak le theihternak zong atuah cang hna ti asi. Covid zawtnak nih biatak tein US a vun tlak tikah Biden nih hin hi zawtnak tlangrai pulrai cu biatak tein kan doh kham ahau tiah arak ti. Tutan zongah biatak tein a vun langhter tthan.


Lai Nungak Pawl Zong Kan Cian Chin Lengmang Ko Cang Hi Teh Bawli Lo Bak In A Van I Phozar – FIAKFAIROCK\nLai Nungak Pawl Zong Kan Cian Chin Lengmang Ko Cang Hi Teh Bawli Lo Bak In A Van I Phozar\nMinung ngai hi duh mi le uar miphun hi i dang cio cu va si ko. A cheukhat nih cun taksa duh nak hna hi i sum kho ti loin um mi tampi rak um a si ve tawn ko rua hi mu. Nu maw an i sum kho lo deuh pa deuh dah timi zong chim awk a har ngai ngai mi dirhmun a si. Chan khat hnu chan khat in minung kan ralthat ning le mithmai kan zoh lo ning pawl hna hi a caan ahcun zoh chia in um a fawi tawn ko.\nTutan photo kan langhter mi hi mi thangchiat duh ruangah a si hrim hrim lo. An mah photo a ngeitu bak nih an rak post mi a si. Comments le likes tampi an pek cio. A umnak pawl zong an chim tikah Malaysia CHIN nu a si. Mah belte a sining dih lak in vun tial piak ahcun amah pumpak caah zoh chia a si hlei ah a hawi le komh, cun, chunkhar pawl an i nuam sual lai lo ti phan um ruangah a sining le dirhmun tling cu kan tial piak duh lo nak a si.\nMi tampi carel tu nih catial tu le capost tu cungah mawchiatnak nan tuah kho men. Hi bantuk hi an mah hman nih an post ngam mi a si caah kan vun post piak than mi hna a si. I ralring kho ahcun a tha. Hmailei ah miphun he a then kho mi kan si lo caah zoh dawh loin nun le khuasa pawl hna hi miphun ramdang mi sinah cun a zia thiam bak hrim hrim kan herh ko. Note: Cia Nuam FB ah tedim pawl nih an rak post mi a si. Laipate


PDF Le SAC Ralhrang Kar Kahdohnak Ah SAC 4 An Thi – Onlinenungak\nNihin November 20. 2021 zaanlei suimilam 3 ah ralhrang le Phiosawthi hna cu Taze peng PDF, Local PDF hna he i kahnak achuak. Zaanlei suimilam 3:30PM ah Taze palek riahbuk im bawmchan tu ara mi cu Taze le Ngatankyiar khua kar ah bomb in an puah hna.\nMawtaw cung thumi ralhrang 6 chung in 2 mawtaw cung in an tum in an kan kah, adang 4 cu an thi , an mawtaw zong pehzulh in an khal kho ti lo tiah Taze PDF nih an thanh. Crd; The Federal Times\nRelchap; Falam peng ah suanak phunkip tuah in a vakmi Cung Ro Sum cu a umnak khuami hna nawlnak bantukin CNDF nih Nov 8 ah an tlaih. Anih hi thilthalo a tuah ruangah thong a rak tla i kan hnulei i ralhrangbu nih thongtla an chuah hna lioah ah khan a chuak ve.\nThong a chuah hnu in meithal le nam aa ken i a hlan nakin a sual chinchin. Mithil fir, tlaihhrem, mi tangka chuh ti bantuk a hmang deuhdeuh. Cucaah khuami nih CNDF sinah nawlnak ca an tial i an tlaihnak a si. CNDF nih cun tha tein a kong an hlathlai i an tuaktan hnuah Nov 20, tuni an fimhlawm cang tiah theih a si.\nCNDF nih cun hi bantukin mipi caah thatlonak a tuahmi, mipi harnak le buainak a pemi cu a herhning in biaceih lairelnak kan tuah hna lai tiah an thanh fawn. Crd; The Chin Post


ASEAN ram hruaitu tonnak ah Min Aung Hlaing kai lo ding in bia an chah – THE CHINLAND POST\nTCP Hakha | 2021 October 15 — A ralai mi 2021 October 26 – 28 ah tuah ding mi ASEAN hruaitu lubik hna tonbiaruahnak ah Ramkomh Kawlram SAC Ralhrang hruaitu Min Aung Hlaing kainak nawl pek lo ding in ASEAN ramleng minister pawl tonnak nih nihin (October 15) ah biachahnak an tuah tiah Japan thanhca NHK le ramchung rinhchanh mi Media cheukhat nih an thanh.\nMalaysia ramleng minister nih cun aralaimi ASEAN hruaitu tonnak ah Min Aung Hlaing sawm ding le sawm lo ding biachahnak cu thaizing (October 16) ah phungning in kan thanh te lai tiah Media sin ah a chim.\nASEAN nih Kawlram chung remdaihnak le zauk phung ser thannak ding caah tuah ding mi phung (5) a ser i cu a tlamtlin nakding ah Brunei ramleng minister changtu Mr. Erywan Yusof cu palai ah an thlah. Mr. Erywan Yusof cu Kawlram rat aa tim nain SAC ralhrang nih Daw Aung San Suu Kyi telh in a duh mi bu le phu he ton ding a khenkham caah Kawlram rat ding aa let than.\nNihin ASEAN ramleng minister pawl tonnak ah le Kawlram SAC hruaitu Min Aung Hlaing sawm ding le sawm lo ding ceihmainak ah Kawlram ramleng minister Wanna Maung Lwin zong a kai ve.\nEU Parliament zong nih Ramkomh Kawlram cozah ah SAC cohlan lo ding NUG cohlan ding ah biachahnak a tuah cang i, S. Korea, France le Czech Republic ram zong nih NUG cu Kawlram phungning cozah ah cohlan ding in hnatlaknak an ngei cang.#\nPrevious Ralkap nih UN ah Mipi (NUG) Thutdan An Cuhnak: Zeidah A Cang Kho?\nNext Chin ramkul kahdoh thawng; CNA le CNDF/CDF Kahnak In Ralkap Motor (7) Arawk


USA um Chinmi ralrin chin hna u sih; Minak pawl tih an nung tuk cang hi\nRamthumnak ah um chinmi tam bik cu USA ah um mi an si. USA hi ramdang Democracy he a khat lo, ralrin tein um thiam lo ah cun thi a fawi te mi a si . USA ah hin miphun dang tampi an um ve.\nMiphun dang cu tih an ung tuk lo, natein African-American, minak (black) pawl hna hi tih nung tuk mi an si\nUSA ram chungah meithal i kah ruangah thi mi hi an tam tuk i, ramdang nak in 25% in an tam deuh tawn. Kum fatin meithal ruangah a thi mi hi 36383 leng an si tawn.\nMah lakah 61% hi mah le mah i kah ruangah a thi mi an si i, 35% hi midang nih kah ruangah a thimi an si. Palik nih an kah i a thimi cu 1.4% lawng an si\nTih nungtuk mi pakhat cu, USA ram chungah mirang pawl nih mi an kah i a thi mi nakin minak pawl nih mi an kah i a thimi hi 10% in a tam deuh. Aruang cu minak pawl hna hi gangster an tam i, rian a ttuan huam lo mi an tam, cun tangka mi lakpiak an hmang ngai.\nMinak pawl duh lo ning bantuk in um sual ah cun tih nug ngai mi a si. An huat mi le rem lo mi cu meithal in kah ahmang mi an si. Cu caah mi tampi cu minak pawl he rian ttuan ti an duh lo. An fa le zong minak pawl umnak sianginn ah zong an chia duh hna lo.\nCucaah minak pawl he um ti lo kha i zuam ding, minak pawl he bia i al lo ding, minak pawl he buainak lam na tawn khawh mi a si ah cun hrial kha i tim. Cu ti si lo ah cun meithal in mi tha hmang mi an si caah ralrin tein um ding. Credit- Glifford\nBe the first to comment on "USA um Chinmi ralrin chin hna u sih; Minak pawl tih an nung tuk cang hi"


AA Ralhrang Nih Paletwa Sipin Bawi An Tleih Than – Chin 11 News\nAA Ralhrang Nih Paletwa Sipin Bawi An Tleih Than\nA poi ngaingai mi thawngpang pakhat kan theih than hoi. Tulio zawtnak tihnung ruang ah lungrethei le thinphang in kan um cuahmah lio ah kan Chin unau tampi hna cu zeitin dah Arakan ralhrang kut in ka him khawh lai tiah thinphang thla lau ngai in an um hna.\n“Nizan zantim ah khan Paletwa myoh chung ah a um mi sipin bawi pakhat U Myint Maung cu AA hralhrang pawl nih an tleih tiah thawng kan theih” tiin Chin-Media in kawl ca in a rak langhter I a poituk hringhran tiah comment a tial mi zong an tamtuk hringhran hna.\nHi kong he pehtlai in zeiruang ahdah AA hralrang nih hin U Myint Maung hi an tleih ti cu fiang tein theih a si lo nain nizan zamtim ah khan an tleih ti mi cu a hman mi si ko tiah an rak chim cio. Chin miphun hi kan umnak hmun cio in au khuang sawhsawh awk kan tha ti lo. Hi ti ning te in cun AA nih Paletwa lawng hmanh siloin kan Hakha Thantlang chung hmanh ah khin an rak phan lai lo tiah a ho nih dah a chim khawh.\nFimnak in ram caah riantuan caan a si ti lo I kan Chin unau dirhmun zoh tikah cun kan thazaang in cawlcangh caan nih an kan phak ko cang. Lungrual tein hmunkhat ah kan dir caan a si cang. Soisel le thangchiat caan asi ti lo.


Mipi tlaihmi le Ralkap tlaihmi an i thleng – TIMES OF CHIN NEWS\nMipi tlaihmi le Ralkap tlaihmi an i thleng\nPosted By: thawngthawng April 3, 2021\n3 April 2021, Kalaymyo-Tahan ah mizapi nih tlaihmi Traffics rianttuantu le polices 6 hna cu ralkap nih tlaihmi mipi 9 hna he i thlen in siamremnak tuah asi. Hi bantuk i siamremnak hi Ralkap lei in tuanvo ngeitu hna nih hal/nawlnak hmasanak in thokmi asi i mipi lei hruaitu hna he i ton hnuah biachahnak tuahmi asi.\nNgiathlaitu 1 (Dalaan) mipi nih an tlaihmi tu cu sang khuabawi sinah ap asi i biakamnak le chimhhrinnak neihter asi. Mipi lei thong a tlami 9 an chuah cang hna i, a ra laimi 5 April (Cacawn nikhat ni) lei ah a chuak rih lomi mipi thongtla dang zong chuahpiak dih dingin biachahnak an ngei, Sihni nih minthutnak neihpiak zong a herh lai tiah kan theih. (Hi thawngpang kong he pehtlai in update tuah khawh kan i zuam lai). Credit: The Hakha Post\nRelchap >>>> Than Shwe uknak tang ah mino tampi kan ram an zam tak i ramtha an phan, riantha an tuan i sipuazi an tuah khawh caah duh dim ngai in khua an sa kho, an rum ngai cio. Nain, Ralbawi Solomon le CNA ralkap tampi cu an zam lo, ‘kan thi lai maw kan nung lai’ timi nifatin phan buin kum caan sau tuk ralkap uknak an doh.\nAn chungkhar caah sipuazi tuah caan an ngei lo, miphun caah an caan dihlak an pek. An chungkhar cu harsa ngai in khua an sa. Nain, atu cu ramtha a phan cangmi tampi nih CNF/A cu ‘kan phaisa lawng nan duh, nan ralchia tuk, ralkap nan kah ngam hna lo, kan in bawm ti hna lai lo’ tibantuk in zei rel lo ngai in an soisel hna. Lung a tha lo tuk.\nChawva cu aho poah nih miphun caah an pek siang cio ko, kawl than khawhmi a si. Nain kawl than khawh lomi nunnak belte cu ram a daw taktakmi lawng nih pek an siang, miphun caah nunthap hi a sang bikmi miphun dawtnak a si timi philh lo a tha.\nTulio buainak zong ah leklak ramdang a zam colhmi an tampi, nunnak pek ngamh in ramchung ah ralkap a doh ngammi mino zong an tampi ve. Hmailei kum 5 ah khin tulio a zammi phu nih a zam lomi phu cu ‘nan ralchia tuk ee’ tiah ningzah hngalh lo ngai in dainglukyi tuan an i tim ve te ding khi ruah chung tikah lung a nuam lo ngaimi cu a si. By Salai Lungthli Tum


Pastor Tluang Hre Nih A Chim Mi Cu A Tha Kho Tak Tak. – KAWLTU NEWS\nPastor Tluang Hre Nih A Chim Mi Cu A Tha Kho Tak Tak.\nSeptember 17, 2021 September 17, 2021 kawltunews\n“Dothlennak Rian Ah Pastor Dirhmun” By Pastor Tluang Hre.\nRal doh kal lai thlacampiak dingah kaa thawh!\n– Duhdawtmi hna he țian-zairel thlahnak thlacamnak ka hmang bal tawn\n– Mithi thlahnak ruakvuinak caan ka hmang bal tawn\n– Ramdang kal ding pawl khuachuah hauka in thlacamnak ka tuah bal tawn\n– Lai ser meithal i put in ramriah kal lai (Tho ramriah + … ) ah khuachuah hauka in thlacamnak ka ngei bal tawn …\nA cunglei tonmi pawl ah ngaih a chiat caan a um pah tawn nain thinlung tawne tiang ngaingai a runh bal lem lo … tonkel an si ko.\n2021 April 28 Cacawn Nithum ni (chunhnu) ka tonmi cu a phun aa dang rumro ko. Ram mizapi nawlngeihnak hramhram in a chuttu rallokap doh dingin le kan Chinram mizapi runven dingah kan ralkap le kan mino (CNA + CDF) hna cu miphun le ram caah pumpek nunthap in Camp Victoria in sianghnuai meithal put in ral ram ah kal ding an si cang, thin le lung a cawlcang ngaingai … ral doh ding ah ralkap cu an si ko nain ral ram kal ding ni caan taktak vun phanh hi cu aa phundang ngaingai ko …\nramriah kal lai i meithal i bei sawhsawh bantuk men a si tilo, a herh ahcun ram ca’h nunnak tiang pek dingin i timhtuah a si …. hi raldohnak ah mah chungchuak fale hna an vun i tel ve tikah tuahkel thlacamnak bantuk cu a lo ruam ti lo. UCCF Biakinn chungah ralram umkalning le thawhdir dingning a herhmi biacahnak tete hruaitu upa hna nih ngeih an si hna hnu ah Salm 33:12., “An Pathian ah Bawipa a simi miphun cu thluachuakmi miphun an si ..” timi UCCF tlaangtar te hi nan umkalnak kip ah i ken ding lamhruaitu siseh mu tiah biacah tawi ka chim hnu ah Zingnu Pathian sin Thlacamnak kan vun ngeih cu hnarno ruh a țam, hrom a pit, aw-chuah aa phundang … pacancuh bu in le kamseh hacang rial buin thlacamnak lim a si hnu ah zațial kuttlai in raldohnak ah i thawh a si. Bawipa fial rian kum 22 chung țuan ka relnak ah hi nicaan hi cu ka caah aa phun dang ngaingai, philhkhawhlo ding tuanbia pakhat a si tiin ka thinlung ah tlah-hna in fek taktak in țemchih bantukmi ko a lo.\nPathian thimmi Chin miphun vialte hna tuanbia thar kan țial cuahmah lio a si … Khrihfabu le chungțuan hna nih țih a nung deuh i nga tam deuh an umnak ti sor/hrah lei ti thuh deuhnak lei ah kan lawng mer a herh caan a si … kan lo-hmun (mission field) kongkau ruah nolh a herh ko cang. “ Dinnak & Dinlonak … ဓမၼ & အဓမၼ” karlak ral dohnak a si i Khrihfami hna cu dinnak ဓမၼ a țanhmi kan si bantuk in hi ral dohnak ah Pastor le Khrihfabu hna nih kan sikhawhnak lam cio in hma kan lak a herh.\nHim-dam thluachuah Pathian nih kan țhumhthlak sehlaw zalen ram (Federal Democracy) ah nuam tein tlonlen caan kan serpiak ko seh.\n← Suu Kyi Kong Ah Thawngpang Thar Theih A Si Cang.\nA Chim Mi Cu A Tha Kho Tak Tak. →


Federal Ralkap Thawktu Chin Miphun, Chin mi an Ral Ṭhat nak aruang an kawl – The Cherry Par\nFederal Ralkap Thawktu Chin Miphun, Chin mi an Ral Ṭhat nak aruang an kawl\nFederal Ralkap Thawktu Chin Miphun\nChin minih Federal Ralkap an thawk tiah History ah a um lan cang lai. Morei-Tamu thawkin Kalay – Gangaw lamthluan, Gangaw a va lanh i Ṭhilin – KyauhṬhu tiang in Chin mi nih Terap te cu a kah na, a bawh na an si dih hna. Chin mi umnak vialte ah. Tahan Chin minih Terap Te Ralkap cu an kah hmasat hna. Puahceh lawng in Hriamtling Ralkap an namh hna. Point 4 le Thalpat, Thalphir an hmang rih lo kha.\nSenthang Meithal (in Khuahrang) Hnithawng fung le Tipep in serchawm mi thal aatlaih mi zong an um len. Puahceh hi Lautu Chin nih Kinglang Meithal or Tumaw kan ti. Kan hmang tilo. Inn ah kan chiah sawh. တောင်ခရမ်း စစ်ပွဲ ဟာ သမိုင်းဝင် စစ်ပွဲ။ Minthang bik le a hmual fak bik mi ral asi. Tanphu Ralkap camp Embuse le mei ah a ciam hi Amazing. Tamu Camp ah Ralfir Tactic Wonderful.\nChin mi an Ral Ṭhat nak aruang an kawl MAH & Terapte nih. CNF / CNA nih an ral a Ṭhat ter tuk tiah fiangput in an hmuh. I kap nak poah ah CNA an um ve tiah an puh hna. Abik in Tamu, Tanphu le တောင်ခရမ်း ah. Ral an tuk ve lo zong ah an pawng ah Civil thuam in an um tiah MAH nih apuh hna. Cu caah CNF / CNA hi Warning a pek hna men lai. Kawfim CNA kong ceih le thangchia hi rak ngawl cang law a Ṭha lai.\nIrrawaddy, Chindwin le Bago Tiva kian um mi kawl mi zong Chin btk in kan kah ve cang hna lai tiah Kuanzen an i phawmh ve cang ti asi. ဒို့ဗမာ အစည်းအရုံး အစ ချင်းတောင်က tiah kapate le chan ah cacawn mi Terap te nih an hrawk. Federal Army hram thawk Chin in ti zong an hrawk ve te men lai. Kawlte cu an zia asi le. CRPH in Federal Zauk pennak kaa ruahchan ngam lo. Federal Army cu lamlam!\nChin GZ Vision, Mission, Goals, Objectives, Target hi CRPH nih hlawh a tlin ter khawh lai tiah ka hna bei sei lo. CNF tu he kal Ṭi usih. Ṭhawnter chin usih alam kip in. Human Resource cu Hakha Mino lawngin a thong a leng lai ka zumh. 1000- 3000. CNA hi arau hlan ah a kap khawh men MAH nih. Tanphu lei ka u le ka call hna. Ralkap nih Natchaung le Chaungkhuah velchum an remh hna.\nMipi tlaihmi Ralkap 9 le Ralkap nih tlaih mi 6 he i thlen ding; Chin miphun Sandah piah mi Meithal in kah bak lo ding in bia i kam uh an ti ve hna. Tanphu le Yanci Aung cu meikhangh in hrawk cikcek an timh Terap te nih. Nain nihin zan lei ah Ralkap nih kan in lenkai hna lai i remhnak kan ser lai an ti ve hna. Credit: Saya Rung Kaw\n← “Nan Chanh Ttung Hna Lo Ahcun Zaam Thloh Hna Hlah“\nKIA Hriamtlai Phu Nih Yuzana Company An Hrawk Ruangah Ralkap Nih Warning An Pek Hna, Nain KIA Nih An Leh Colh Hna Uar An Um Tuk →


Khah! Lunglen Ka Thiam Ve Ko A Ti Mi Nih Cun Mah Hla Hi Rak Ngai Cio Hmanh Uh. VC Khenglawt – THLIZIL THAWNGPANG\nKhah! Lunglen Ka Thiam Ve Ko A Ti Mi Nih Cun Mah Hla Hi Rak Ngai Cio Hmanh Uh. VC Khenglawt\nOctober 8, 2019 Zohnuam Video\n💢ZING KHUAN IN KA LUNGLENG💢\n☕ Tu zing cu ka thawhka in ka phone ka van bih colh i kan nau nu Van Hlei Sung nih Mizo hla a sakmi ka hmuh. Ngaih ka duh tuk nain kan darling ka ṭhangh sual lai ti ka phang i uite ek chuak ka lo. Ka siam dih in coka ah coffee kai siam ta. Coffee din pah cun ka van kau/ngaih. A dih manh hmanh ka thei lo.\nKa ngaih ṭhan. Ngaih rih ka duh. Voi li (4) bak ka nolh. Ka coffee a dai dih manh. A dang kai seh ṭhan. Zung kal pah ka mawṭaw ah voi 3 ka nolh hoi. Cu ce nge cu. Zingkhuan in, tuanbia ṭawn zong a lungleng khomi Pu Joel Ling he hna kai lawhter. A hla bia nih zei le zei hna dek a ka ngaihter. Khah! lunglen ka thiam ve ko a ti mi nih cun rak ngai cio hmanh uh.\n💥 Hi kan nau nu Van Hlei Sung hi cu vaa ngeihter rih lo hau lai. Hohmsnh nih helh rih lai u cih. Kan Lai hla hlun pawl amah nih a van sak ṭhan hna i a thi hrulmi zong an hloh bak in an i hlok cang hna. Tuzarh hi DC Lai Kumthar ah an sawm i ka hngar dom hna. Indy tu ah ra seh law ṭha deuh nain. Sungsung pa Salai Lairamthang nih aho party kong hna a theihter ve sual lai.\nPrevious Post:Australia Ah Chinmi Khuasa Mi Nih Cun Kal Cio Khawh I Zuam Hna Uh Sih.\nNext Post:R. I. P: Tu Nai Te Kha Motor Accident Ruangah Mi Pakhat A Nunnak A Liam


Lai Paih Thawhkehnak Le Tei Biakhiahning – Chin World News\nLai Paih Thawhkehnak Le Tei Biakhiahning\nPosted By: thawng January 24, 2019\nLai Miphun nih lentecelh kan ngeih mi lakah Lai Paih hi a pical bik, a sunglawi bik le sunhsak bikmi a si. Thazaang, thahrim in celhmi zaanglek a si tikah Laitlang a phanmi miphun dang hmanh nih tharul an ngei tiah a kan tinak, a kan ttihphurnak a si. Hi bantuk paih hi miphun dang tampi nih ngeih mi a si lo; Korea, Mongolia le Japan hna zong nih an ngeih ve.\nKannih Laimi nih paih phun kan ngeih venak zong hi Mogolia hrinsor (Mongoloid Stock) kan si caah a si. Sinain miphun dang nih an nunphung paih an sunhsak le cawisan tlukin kan cawi sang lo, nain kan khuasaknak dot a niam rup in hi tiang kan cawisan le kenkawi khawhmi hi lunglawmh awk ngaingai cu a si.\nA hlanchan ahcun Lai pasal a simi paoh hi ai pai bal lo fahrin an um tuk lo ti si. Zeicahtiah chunhthah a um paoh ah i hawikomhnak i an rak hman ruangah a si. Chunhthah ngan deuh a tuah kho nih khua chingchan kha an kawh cio hna i paih in hawikomhnak an tuah tawn. Cubantukin zaangcuainak ah an rak hmanmi a si tikah nu hmanh nih anmah an i pai kho lo nain an chuahpi an `ale kha tha an pek hna i sa le nga rawl thawthaw in an cenh hna.\nHi kan Lai paih an sunhsak le cawisan hi, Hlawn Dawh Thang tuanbia in siseh, Duh Mang le Dar Din tuanbia ah siseh hmuh khawh a si. Laiaram ah khua khat le khat khat rak i tuk le, hmuhmi paoh sal tlaih hi a um ruangah ahohmanh khuallam ah an kal ngam tuk lo. Cucaah an i paih zong ahhin mah khuachung, asiloah mah khua he aa ngamhmi khua lawng he an i pai.\nKhual le lai, heh tiah i paih i khualtlung tiang min va than hna hi cu Miraang an kai hn lawng ah si dawh a si. Hihi a fiannak pakhat cu, Miraang nih kan Laimi kong an `ialmi cauk kan zoh tikah zei dang kan kong chia he, `ha he an `ial dih ko nain, zaangcuainak hi an `ial bal lo. Tuck le Carey nih Khuathar Lai Er le Thantlang Lal Luai an i dawh le an pumrua ser`o `hatnak, Lal Luai pumrua cu mikei bantuk in a tlang, a `ha tinak kong a cauk chungah voi hnih bak an bilh. Asinain Laimi an i pai ti cu an `ial kan hmu lo.\nHruh ah an rak chiah cu a si bal lai lo. Miraang cu zaangcuainak lentecelh thazaang a pemi le pumrua `ha cu a uarmi an si. Pumrua `ha le mui dawh hna cu sen le bo tiang an benh hna ti kan theih. Tluang le lai an i paihnak kong ah hmasa bik pawl kan hmuh khawh mi cu, Pu Sang Kulh nih hi bang in a chim: “Sui Ling a bawi lio ah a khuate pawl nih a inn an rak sakpiak. Miraang bawi nih na khuate pawl au hna law i pai hna seh, tiah an ati.\nCucaah a auh hna i a inn an sakpiak ahcun an rak i pai i Hranhring nih bual an co.” Paih bual an co cun Sangpi Ral Tiam farnu nih hla a phuah hna i, “Atu ah cun zaanglian khua kan thei hna ri lo. Mang Chum, Tum ~ial, Ceih Luai, Bual Heih le Kip Hmung thuak`ha an ti lai” a ti.\nLaimi chungah, Lai, Hakha peng, Thantlang peng, Matupi peng, Falam peng hna; Zo-Tidim le Tonzang; Cho-Mindat, Kanpelet le Khumi-Paletwa kan um hna i hi chungah Falam peng Zahau timi Hakha leikap le Thantlang peng, Hakha peng le Matupi peng ah Zotung hi paih a ngeimi kan si i a dang hi paih an ngei tuk rua lo. Mindat le Paletwa hi nam taing (nam he laammi) timi an ngei. Paih phun kan ngeihmi hna hi, 1990 kum Salai Nelson Siangawr Vanhnin le paih minthang Pu Ruang Vai, Khuathar biaruahnak an ngeih lio ah phun 15 a um an ti. Cu hna cu:\n Thahnih sawhkanh\n Siapi lamh in merh\n Thachung ngerh\n Thatuk le\nSinain hi leng ah teinak caah an hmanmi le relmi an si ko tiah an timi hna cu:\n Dir bu to bu zong in merh\n Tlakkanh hna an si.\nHi paih phun hna thiamnak hmangin a tlutu teinak pekning cu, thalte in a tei lawng ah teinak pek a si. Asinain `hu lak in a tei le a tai tang thal lakin a tei zong ah tei pek a si `hiam`hiam.\nCredit: Lai Nunphung (Pu Stephen Ni Kio)


Thantlang Mipi Le Ralhrang Hmun Khat Ah Kan Dir Lai Ti Mi Cu Fianternak An Vun Tuah Cang — Chin Miphun Tlangau\nChin Miphun Tlangau\nThantlang Mipi Le Ralhrang Hmun Khat Ah Kan Dir Lai Ti Mi Cu Fianternak An Vun Tuah Cang\nMay 7, 2021 Salai Ephraim CHIN 0\nThantlang khuanu khuapa kong le eilosa an i tong i hmunkhat ah kan tangti lai timi kongah Fianternak.Nizan khuanu khuapa le ralkap an i tong i thantlang khua cu dai tein um ko usih law hmunkhat ah tangti ko usih ti phun in media ah a van kai colh hoi ai lai media theu.\nNizan ah khuanu khuapa cu minung 15 hrawng tonnak cu an ngei taktak a hman ko. nain nizan tonnak hmun ah aa telve mi khua upa pakhat nih a chim mi cu kan i tonlonak a sau i kan i ton mi a si. biachah mi zong kanngei lo, cun le rallokap hrimhrim kan hmu hna lo a ti. cu cu dawh kan i thawh zau i lai media siloin lai Idia theu cu hni zun khat cio an ti hoi rih😂😂😂 heh online cungah kan khahter colh ko.\nTutan thil kongkau ah ca tial le ca post hi kan i ralrin ngaingai cio cu a hau. a tha bik mi cu ca tiallo i dai tein um a tha bik ko. a ruang cu pumpak kan ca post mi kha a hmaan pek hmaan lo pek ah kan lai Idia pawl theu nih heh an i tlikpi colh lengmang caah mizapi a kan vaivuanh dih cang. Laihlum mi kan um thawngpang fiang, thawng dik a theimi kan um ko caah lai idia catial paoh rak zum ti hna hlah uh tiah mizapi zong kan in nawl fawn hna.\nNote: 1. Fianternak kan tuah mi naa fian lo cun The Thantlang Times page ah ca rak kankua fianter khawh si. 2. lai idia pawl nih website ah i tar lo ding. nain website tar loin copy cu a ngah.\nLaknak:The Thantlang Times\nChindwin Tiva Pawng Ah Mipi Le Ralhrang An I Kap Ralbawi An Thah Mipi Lei Pakhat A Thi\nRalhrang Min Aung Hlaing Cu A Mah Ralkap Zaam Mi Hmangin Tlaih A Si Lai\nRuahchannak A Tam Chin Leng Mang Kawlram Mipi Caah Cun Thawngpang Tha Taktak A Si\nTlamtlinghram seh.Myanmar Democracy kong biapi ah chia in President Biden …\nKum Hra A Rauh Ahcun Kawlrampi Hi ASIA Ram Ah A Sang Bik Kan Si Cang Lai\nNizaan september ni 22 ah SAC ralhrang bawizik a si …\nHakha Ah Micheu Nih Inn Man Le Dawr Thil Man Ningcang Lo In An Karter Hoi\nNihin Hakha GZ Cawlcanghnak.Inn hlangtu le dawr ngeitu hna sin …\nChinram Ralkap Nih Thangtlang Peng Kan Lak Hnu Lawngah Falam Peng Cu Lak Than Ding\nChin ralkap nih ahmasa bikah Thantlang peng kan lak le …\nCNA le CDF Pasaltha Hna Sin Ah Nawlnak\nCNA le CDF pasaltha hna sin nawlnak.Atulio ka tihzah bikmi …


Trump caah thawngtha bak si ko; Joe Biden amualpho tuk cang\nDemocrats presidential candidate Joe Biden cu a lunglo tuk cang i atu le tu a chimmi a philh, a chimmi hnu le hmai a hngal kho ti lo, a lung a tlau lengmang.\nNizan ah Pennsylvania ah election campaign a tuahnak ah a chim ding a philh than. US ah coronavirus ruangah tingkhat le thongkul kan thi cang tiah chim dingmi kha, ” US ah Covid zawtnak ruangah minung million 120 kan thi cang tiah a chim.\nMirang holh in a chimmi cu, ” “People don’t have a job, people don’t know where to go, they don’t know what to do,” Biden said Thursday. “Now we have over 120 million dead from COVID.” Credit- Salai Lairam thang\nJoe Biden Caah Vice President Hodah Si Lai.. Democrats in President a cuh dingmi Joe Biden i, vice president caah democrats party hruaitu hna nih minung an kawl lio a si. Atu tiang ah thim khawhmi an ngei rih lo. Asinain Vice President caah a min a lang bikmi minung 4 an hung chuak, an dihlak in nu lawngte an si.\nCu hna cu, California Sen. Kamala Harris, Massachusetts Sen. Elizabeth Warren, Florida Rep. Val Demings le Atlanta Mayor Keisha Lance Bottoms hna an si. Mah chungah hin minak an thim lai tiah zumh bik a si. Joe Biden nih President ka cuh khawh ahcun vice president caah nu ka thim lai tiah tuante in a rak chim chung cangmi a si.\nBLM Pawl Ni Abraham Lincoln Milem Hrawh An Timh… Minak a ttanhmi, Black Lives Matters pawl nih Washington D.C khuachung I a ummi, Abraham Lincoln milem cu naite ah hrawh an zalh i, National Guard pawl nih an kham manh hna. Tuzarh Friday ah hin hrawh ding in timh tuahnak an ngeimi an hngalh caah President Donald Trump nih national guard a auh hna I a conghter hna.\nUS president hlun a simi, George Washington, Thomas Jefferson, Andrew Jackson le Teddy Roosevelt lungphun le milem pawl cu US state tam nawn ah an hrawh cang. President Donald Trump nih federal cozah tangah a ummi lungphun le milem a simi poah cu federal cozah nih kan venmi a si caah a hrawkmi poah cu kum 10 thong thlak ding in cacawn ni hnih ni ah khan a chim. Credit- Salai Lairamthang\nBe the first to comment on "Trump caah thawngtha bak si ko; Joe Biden amualpho tuk cang"


Video: Tial Thang Kawl Media nih interview an tuah, a biachim uar a um kho tuk\nbysalaicung\tFebruary 10, 2019\tChin, Home\nLaipa Tial Thang One Championship ah aa phomh ve cang lai timi thawngpang nih Kawl mipi tampi zong um thiam loin a tuah ve ko cang hna, Tial Thang hmuh lai le aa thongh lio zoh lai an i ngaihtuk hringhran ve timi fiang tein hmuh khawh a si. A facebook timline a tar mi tiang in News ah an tar ve cang i Aungla Nsang hnu zul tu ding a si ti tiang in an fak chin len.\nTutan zong ah Tial Thang cu Akonthi timi Kawl news nih online in interview an tuah ve hi a si. Tutan interview tuahnak ah Tial Cung Thang @ Tial Thang Zathang biachim uar a um tuk mi, Kawl media zong nih tlangtar bak ah an hman mi cu “ Keimah he aa thua ding pa zeibantuk hmanh in tthawng ko sehlaw zei ah ka rel mi a si lo, phundang in chim ahcun ka ngamh tuk thiamthiam” tiah a chim mi biafang hi asi.\n“Keimah he aa tthua ding Rin Saroth hi Boxing a thiam ngai mi a si, Voi 100 leng hrawng an ram ah aa thong cang mi, teinak zong a hmu bal cang mi a si ti ka theih ko, a si nain a sining kong, a tthawnnak kong le teinak a hmuhnak kong kha zei ah ka rel mi a si lem lo” tiah bialehnak cu a tuah hna.\nLaipa Tial Thang cu Kawlram aiawh in One Championship ah a voikhatnak bik aa thong ding a si cang, March 8, 2019 ah Cambodia fighter a simi Rin Saroth he aa phomh ding an si cang. A tu hi America ah Hard Knocks 365 Trainer pawl he biatak tein practice a tuah cuahmah lio a si.\nကၽြန္ေတာ့္ျပိဳင္ဘက္အေၾကာင္းကိုစိတ္မ၀င္စားဘူးဆိုတဲ့ MMA ဖိုက္တာ ထိရယ္ထန္း\nကၽြန္ေတာ့္ျပိဳင္ဘက္အေၾကာင္းကိုစိတ္မ၀င္စားဘူးဆိုတဲ့ MMA ဖိုက္တာ ထိရယ္ထန္း———-အကုန္သိ အားကစား ———–ကမၻာ့ ခ်န္ပီယံ ေအာင္လအန္ဆန္း ကိုယ္တိုင္ သင္ၾကားေလ့က်င့္ေပးေနတဲ့ ခ်င္းလူမ်ိဳး MMA ဖိုက္တာ ထိရယ္ထန္က One Championship ျပိဳင္ပြဲမွာ ကေမၻာဒီးယား ဖိုက္တာ Rin Saroth ႏွင့္ ယွဥ္ၿပိဳင္ထိုးသတ္သြားရမွာလည္းျဖစ္ပါတယ္။ လက္ရွိအခ်ိန္မွာ အေမရိကန္နိုင္မွာေနထိုင္ျပီး Hard Knocks 365 Trainerေတြနဲ႕ ျပင္းျပင္းထန္ထန္ ေလ့က်င့္ေနတဲ့ ထရယ္ထန္ (နာမည္ေျပာင္ နဂါးေျခေတာက္ )ရဲ႕ေလ့က်င့္ေနတာေတြ ကို အခုလိုအကုန္သိသတင္းဌာန အားကစားက႑ကေနေမးျမန္ျဖစ္ခဲ့ပါတယ္။တင္ဆက္ – ဆလိုင္း\nPosted by AKonThi on Saturday, February 9, 2019\nPrevious Sang Hlei Thang uar a um tuk hringhran, Buainak tuah lo tein OK a pek khawh ko hna\nNext Valentine’s Day: Ralring tein um mu, voikhat diriamhnak nih na nunchung belnang an neh sual lai


Esther Dawt Chin Sung Chung le rianttuan ning cu Chin Miphun vialte nih conglomhnak Roca pek phu bak an si +Video – Salai Kawltu\nEsther Dawt Chin Sung Chung le rianttuan ning cu Chin Miphun vialte nih conglomhnak Roca pek phu bak an si +Video\nKhah Mah Lungput Hi Sertu Pathian Nih Chin Miphun Vialte Nih Ngei Hna Seh Ti A Kan Duh Mi Le A Kan Cawn Piak Mi Cu A Si.Esther Dawt Chin Sung Chungkhar Han An Tuah Sernak Hi Pathian Nih Theihlo In A Um Lai Lo.Chin Miphun Vialte Nih Season 4 Hlasak Zuamnak Ah A Tel Cuahmah Mi Kan Chin Miphun Benjamin/ Yawkee / Esther Hna Caah Roca An Tial.\nBenjamin/ Yawkee / Esther Top 7 Myanmar Idol vote thlak lio asi. Hakha ahcun Esther Dawt Chin Sung te dawr hmai ah mah ti hin Benjamin / Yawkee le Esther hmanthlak an chiah i, Mytel volunteer he vote pek nak an tuah ve.\nMytel company he ibawm in, Hakha khuapi ah Benjamin, Yawkee le Esther cu hmunkhat ah mizapi nih vote pek kho ding in saduhthah nak he hmanthlak an post. Laimi kanfale hi kan mit fang bantuk an si caah thleidan nak umlo in kan ttanh hna timi kan langhter mi asi. Cucaah Esther te dawr hmai ah an cawngia mi asi.\nMindat , Falam le Kalaymyo zong ah, minung pakhat hmanthlak lawng cawngia tuah si loin, an pa 3 hmanthlak he cawngia kho ve hna sehlaw atha ngai hnga tiah ka ruah.\n← Benjamin Sum Nu hi a mawh bak ve lo a har ve bak ko lai! (Kafa Ka Hmuh Cu Ka Holh Kho Loh) +Video\nVan Hlei Sung Lai Hla Thar Dawh tak tak a van Sak Than (Video) →


Malaysia accident a tongmi Cung Bawi Bik caah CYO le CRO nih RM 4,125 bawmhnak kan pek – The Cherry Par\nMalaysia ah ralzam dirhmun in a ummi tlangval Cung Bawi Bik damlo harnak a tongmi caah Chin Youth Organization Malaysia ( CYOM ) le Chin Relief Organization ( CRO – USA ) nih bawhnak tangka RM – 4,125 kan pek. Tlangval Cung Bawi Bik cu a luanciami October 5,2020 ni ah khan Motor nih a pah i a ke pakhat a rak kiak. Damlo harsa ngai in sizung ah a rak um. A tu ahcun sizung in a chuak cang i inn ah thlopbul a si cang.\nBawmhnak tangka cu December 6,2020 ni ah CYOM upa hna nih a umnak in lokeyew ah kan va pek khawh. Tlangval Cung Bawi Bik hi Thantlang peng Tlangpi khuami a si. Tlangval Cung Bawi Bik caah ramchung ramleng kut a rak samh tu mipi vialte nan cung ah kan i lawm tuk. Pathian nih nan dihlak thluachuah in pe ko hna seh.\nHi thawngpang relchap lo cu a pam tuk hringhran. Camp Victoria ah upatmi kan miphun caah rianttuantu hna Hmanthlak!(Kan miphun ah Upat mi Pastor le Khrihfabu rianttuantu hruaitu vialte, CC rianttuannak ah CNF rianttuan tu lawng kan ni phazo kho hrim hrim lo i, kan Chimpi ve uh, kan bawm ve hram uh tiah kan nin sawm hna) Chin Miphun Unau vialte, Kan Chinram a luat lo. Kan miphun kan zalawng lo. Hi luatnak le zalawnnak hmuh ding, a kan uk tu pawl teinak ah kan Chin miphun thazang tthawng tak tak kan ni ngei ko. Cu cu kan hman thiam lo, kan hman khawh lo caah mikut tang ah kan tang rih. Hi kan thazang hi kan hman khawh lo, kan zaapi kan cawl cio lo chung pauh cu miphun dang kut in kan Chinram kan luat ter kho ti lai lo.\nChin miphun thazang ttha tuk kan ni ngeih ko nain hi kan thazang le, kan tthawnnak hi mi tampi nih kan hmu kho lo. Hlan lio kan rak der tuk lio bantuk khan kan ni tuak sual lengmang. Kan thazang tampi lak ah ramdeng i a um mi kan miphun sin ah a ummi phaisa thazang kan hman khawh rih lo mi kong hi tuzing kan ruah cio ding ah vun langhter ter ka duh. Human resources le a dang pawl ka chim rih lai lo. Ramleng (ram thumnak) ah Chin miphun a um mi hi a tlawmbik 80,000 hrawng kan si i, USA lawng hin 65,000 a tlawm bik kan um lai tiah kan tuak. Chin Baptist Churches of USA (CBCUSA) lawng ah hin Church 115 um a si i, member minung 32,000 a tlawm bik kan um. Hi a um mi lak ah hin cheu li ah cheu khat (25%) nih riang kan ttuan i, CBCUSA lawng ah hin rianttuan tu 8,000 kan um i, USA ah hin 16,000 kan um. Million in phaisa a ngei cang mi zong um a si nain, kan miphun caah kan thawh cio mi belte cu a tlawm ngai rih.\nChinland Club (CC) tiah kan ti mi kan Miphun Security Fund (kan miphun a himnak Fund) ah hin Chin Miphun ramthumnak rianttuan tu vialte nih kumkhat ah $200 cio thawh ve in, kan miphun a himnak caah CNF bawmh ding in CNF rianttuan tu nih kan nin sawm hna i, 2010 in kan au pi cuah mah. Hi kan saduh that hi tling kho seh law, CBCUSA chung lawng hmanhhin Rianttuan 8,000 x 200= $1,600,000 ($1.6m) a chuak ding a si i, ramleng kan miphun 20,000 rianttuan tu sin hin $4,000,000 ($4 m) fawi te nih hmuh ding a si. Kumkhat ah $200 thawh cu thlakhat ah $16.67 lawng a si i, nikhat ah Cent/pia- 56 ($.56) te khi a si ko. Thil har a si hrim hrim lo. A tu kan dir hmun hnu ah Phaisa dollar million 4 i, a rianttuannak aa chap ah cun kan va si ding le kan thazang zeidah a va lawh lai ti cu carel tu zaapi mitthlam ah cuan ter khawh dih mi a si.\nKan Kan miphun kan ttan tti dih i kan ni timh ning i kan kal khawh ah cun Dollar Million 4 hi fawi tuk in a chuak ko lai nain, kan miphun caah nihkhat Pia-56 hmanh a thawh kho, a thawh duh lo mi miphun kan si rih ah cun miphun dang kut ah a zungzal a tang ding tlak hrim hrim kan si ko lai. Kan keihram ah phaisa Million 4 fawite in charkhawh awk a um ko nain, kan laa kho rih lo. Ziah a fawi tuk ka ti ti ah cun, kan miphun hi mahzawn lawng aa ruat mi kan si lo, pakhat le pakhat zawn ruahnak kan ngei i kan ram caah ttuan a duh mi kan si ko. Kan ni chimh khawh cio rih lo ca tu ah a si. Hi pia-56 nihkhat thawh ding hi ttha tein kan ni chimkhawh ah cun kan miphun ah a tho duh lo mi kan um lai lo. CNF rian rianttuan tu kum 10 chung kan ni zuam lengmang ko nain, kan thazang nih a phanh lo ca tu ah hin a si. Hi CC phaisa Million lak khawh nak ding ah kan miphun vialte rak kan bawm ve uh tiah kan nin sawm hna. A tho rih lo mi vialte nih rak kan thawh pi ve cio uh. Cun kan Chin miphun hawi vialte kan thawh cio khawhnak ding ah kan chim pi ve uh tiah kan nmin sawm hna.\nHi CC rianttuannak mipi nih an theihnak ding hmun tthabik cu kan miphun kan ni tawnnak hmun ttha bik kan Biakinn hi a si. Nihin kan miphun le kan biaknak si ning hi kan theih dih bantuk in tthen thiam a si lo. A biakinn kip ah kan miphun kong hi chimh a herh i, chim zong ah chimh a thiang mi a si ko. Mah caah cun kan miphun ah mipi he pehtlainak a ngeih a tam bik mi kan Pastor hna, kan Evangelist hna le Khrihfabu rian ttuan tu vialte nih nan Biakinn cio ah kan chimpi ve hram uh tiah a hlei in kan nin sawm hna. Hnu lei can ah nan kan ttanh ban tuk in a raa lai mi caan via te zong ah nan bia pi chin chin naih te in kan ttuan tti zungzal a herh. Kan ni lawm tuk hringhran! Credit: Daniel Sakhong\n← Camp Victoria ah upatmi kan miphun caah rianttuantu hna Hmanthlak!\nTrump Nih Joker Le Rang Ai Chiah Rihmi Le Apehpar →


Sai Nih Putar Pa A Lamh I A Nunnak A Liam – Chin 11 News\nSai Nih Putar Pa A Lamh I A Nunnak A Liam\nPosted By: Lian Chin August 12, 2020\nAugust 10, 2020 zaan ah Sai nih putar pa a lamh i anun nak a liam tiah theih a si. Thailand , Nop Phi Tham Khuate ah a um mi putar kum 61 mi cu an leikung ah anhnah lawh ding a kal.\nKhua a mui tiangin inn ah a tlung ti lo i, a chung le pawl cu an awlok a chawng tuk. An leikung ah cun an va hawl i tiva pawng ah a thi cia in an va hmuh. A pawng ah Sai note thirhri i an khih mi zong a rak um.\nPutar pa ruak cu an zohfel hnuah, Sai nih a lamh ruangah a ruh cang pawl an kiak viar tiah an chimh hna. Saino te cu a sual liopi a si caah a nei tu nih thirhri in a tem viar mi a si , Saino mi pawl hi an no lio deuh ah hin an sual duh ngai tiah an chim.\nPalik pawl nih cun anhnah a lawh nak ah Sai nih a lamh tiah an fehter i, Sai neitu pa zong, hi kongah hin a cungah biaceih ding a si lai i , Putar ruak cu autopsy tuah ding in an phurh i, a chung le pawl nih vuinak caan an hmang lai.


Australia Cozah Nih ISIS Ralhrang Hna Lakfa/Ngakt'ah Minung Tamlak Te Syria Ram In A Lak Ning Hna Cu Dah Ngai — Salai Ephraim Thawngpang\nAustralia ram mi hna sin ah ISIS Ralhrang pawl hna nih Lakfa an neihmi hna chungin minung pariat “8” hna cu Syria ram ah a um mi ralzam hna um nak camp in lak an si tiah an chim.hi konghe pehtlai in Australia Prime Minister Scott Morrison nih a chim ningah cun hi kan lak mi hna hi ISIS Lakfa/ Ngakt’ah hna hi an dihlak ah minung pa riat “8”an si.an dihlak te in Australia a cozah tangah rian t’uanmi ” care of Australian “ah chiah le zohkhenh an si cang lai tiah a chim.\nAustralia Prime Minister Scott Morrison photo.\nCun Syria ram ah a um mi ralzam hna um nak camp ah lak mi hna hi kum 2 in kum 17 karlak mi an si.Australia cozah nih hi hngakchia minung 7 a lak nak konghe pehtlai in Syria ram ralzam hna le mipem le ralzam dangdang hna nih cun an Fa le hna cu cawktarh ah ser in Australia embassy ah biatak tein um kal nak kongah a rak buaibai mi zong tampi an rak um tiah an chim fawn.cun, Prime Minister Scott Morrison nih cu hi hngakchia kan lak nak hna a ruang cu a hringtu hna an Nu le cu Australia ram mi bak an si pin ah “citizens”an si caah duhthim kho kan si lo tiah a chim.\nAn lak mi hna Ngahtah pawl photo.\nAustralia ram citizens Nu hna nih a tu bantuk in ISIS ralhrang Fa an hrin nak konghe pehtlai in Nu hna cu sual kan phawt hna awk le an cungah dantatnak (thilt’halo)kan pek hna awk a si loh.zeicahtiah an duhlo bu in le an nun nak humhim nak ding caah hi fa hi an hrin mi hna an si i,cucu mipi nih kan hmaizah hna awk le kan Upat hna awktu an si.cun,hi tibantuk in Australia ram citizens Nu hna nih Fa an hrin mi hna cu a si khawh chun in lak khawh le tawlrel piak zong kan i timh lai tiah statement an chuah.\nCun, the care of Australian government officials pawl hna nih a tutan i ISIS Lakfa an lak mi hna cu mi zei hmanh an min langhter an duhlo pin ah Prime Minister Scott Morrison zong nih Statement a chuah mi ah an lakmi hna hngakchia min cu pakhat hmanh a langhter chih lo tiah AustralianBroadcasting Corporation nih a chim.\nTagged Australia Cozah Nih ISIS Ralhrang Hna Lakfa/Ngakt'ah Minung Tamlak Te Syria Ram In A Lak Ning Hna Cu Dah Ngai\nChin State Chungah Holh Phunkhat Lawng Hman Khawhnak Ding Caah Chin Multi Dictionary Tuah A Si Lai →\n← Breaking News: Iran Cozah Nih US Cyber Rawh Dih A Timh Nak In Aa Palh Deu Ai


Ka Nu Chungkhar Caah A Mit Ballo Mi Meiin Pi Na Si Kacaah Na Ttha Zungzal Kan Biak Pathian Nih Nunkhuasau Ngandam Nak In Pe Seh Law – Chin World News Evening\nMay 9, 2020 Salai Van Hmuhning\nBy Iang Len Sung||05|Biangreithlep 09|2020||Vawlei ah hin thi in a sem ṭhan ding hmanh khi va sining law, Voitampi sem ṭhan ding zong khi va siko hmanh ning, Nangmah ṭheu hi Hnukthlum dinhtu Nu caah kan thim zungzal ko lai. Dawt nak tling a ngeitu NuNu Zeitik hmanh ah ka caah a lung a dong bal ve lo i, Ka ngaihchiat caan le ka lunglawmh caan ah ka caah a um peng mi NuNu.\nChungkhar caah a mit ballo mi meiin pi na si. Kacaah na ttha zungzal. Kan Biak Pathian nih Nunkhuasau ngandam nak in pe seh law, Tu le fa caah siseh Midang cah tiang Thluachuah phurtu NU ṭha taktak ah thlua in chuah zungzal ko seh. Nu Kan Dawttuk mu.\n04||Vaupi17|2020|| ah a rak ṭialmi rel chih: SALM 139:13-16.13. Ka pum chung thil vialte hi nangmah sermi an si dih; ka nu pawchung i a ka semtertu cu nangmah na si. 14. Hi bantuk thil thuk le Khuaruahharmi thil ruangah hin nangmah cu kan lawmh: keimah kong i Khuaruahhar a simi thil le nangmah nih na tuahmi thil Khuaruahhar a simi hna kong ah hin kan lawmh. Nangmah nih na ka hngalh dih cikcek ko.\n15. Ka pum hi nang caah cun Khuaruahhar awk a silo, Zeitindah a thli tein muisam ka hun ken le ka nu pawchung ah zeitindah ka hung tthan ti kha nang na caah cun Khuaruahhar a si lo. 16. Ka Chuah hlan in na rak ka hmuh diam cang. Ka ca i na sermi ni hna cu na cauk chungah an rak i khumh diam cang, hram an i thawk hlan hmanh khan an i ttial diam cang.\n04||Vaupi19|2020|| ah a rak ṭialmi rel chih: CHAMBAU NAK IN A KHAT MI KEIMAH; Mi he kaa tahchunh caan ah ka tlamtlin lo nak le ka chambau nak pin ka hmu kho lo. 1. Mi he aa tahchunh ngam ding zong ka rak si hrim lo. 2.Fimnak lei Cataang in tiah le Chim ding ka ngei bak lo. 3.Mui tiah le Hawinak in muichia. 4.Biachim holh rel tiah le Laakawk ka um lo.\n5.Pumrua tiah le Zeihmanh ka si fawn lo. 6.Aw…Ka nunnak ah hin ka chambau nak le ka tlamtlin lo nak dah tilo chim ding ka ngei bak lo. 7.Dawt nak kong tiah le Mi an lungtling lak in dawt ka thiam lo. 8.Mi ka tluk khawh nak ding lam a um lo. Huiham Ka baa ka nun ngai hi aw.(Chambau nak lawngte)2.\nWow! Lawmhpi Cio Hna Usih! Lainu Elizabeth Nih Cox Scholarship A Kan Hmuhpiak A Sunglawi Tuk Hringhran


Bochan Tuk Mi Sihni Pu Chan Pum Nih Mual A Kan Liam Tak Than – Thechinlandtoday\nBochan Tuk Mi Sihni Pu Chan Pum Nih Mual A Kan Liam Tak Than\nadmin July 9, 2021 Leave a Comment on Bochan Tuk Mi Sihni Pu Chan Pum Nih Mual A Kan Liam Tak Than\nBochan tuk mi Sihni (Lawyer) Pu Chan Pum Nih Mual a Kan liam Tak Amah hi BA (Law), LL.B., B.R.E. (Advocate) a si i Laimi (a bik in Hakha le Thantlang) nih Sihni kan ngeihchun pakhat a si.\nRelchap: CDF Nih Zei Ngaingai A Chuahpi Lai Lo Tiah Biasiphai Mi Bialehnak Le Siaherhbia Sawmnak Biatawi CDF Hruaitu Lei In An Vun Tuah. Ramchung mipi nih CDM in siseh,a lamkip in uknak t’ha lo dohnak caah si seh, nan chawva in nan cawlcanghnak vialte a lak a si hrimhrim lo ti kha mi zei hmanh nih kan philh lo awk a si!cun, rampi pakhat cozah ralkap doh nak caah CDF hriamtlai nih zei ngaingai a chuahpi lai lo,kan mah mipi tu pei kan fak deuh ko lai cu tiah a chim rel mi tampi an um!\nCFA Nih Vanlawng Kah Nak A Neih Mi Hriamnam.\nUknak t’ha lo doh nak caah CDF ralkap nih kan sinak vialte kal tak in hriamnam kan tlai.U le Nau hna CDF nih hin ralhrangbu hna cu pakhat hmanh tanglo in kan khadoh/thah dih hna lai ti nak a si hrimhrim loh!ralhrangbu Palek le ralkap nih kan mah inn lo cia cungah an duh mi Ar-va an tlaih i an kan chuh dih mi hna le kan Ram le miphun kilven kan in duh hna caah CDF in hriamnam kan tlaih hi a si.\nKan ram,Kan khua le kan pengtlang mipi him tein runven kan in duh hna caah kan inn lo le sinak vialte kaltak in hriamnam kan tlaih nak hi a si.ralhrangbu nih kan miphun hna cu an duh paoh in riankhinh ke an duh mi paoh t’uanter mi si kha kan dh hrimhrim lo.an mah ralhrangbu nih an duh paoh in Chin miphun cungah thil tuah an i timh mi hna kha an hlawhchamter kha kan i tinh bik mi le kan saduh thah mi cu a si ko.\nCun, Ralhrangbu ralkap cozah a dohkalhtu miphun ralkap dirkamh in an thazaang t’hawnter le CDM dirkamhtu si hi CDF nih cun kan i tinh mi cu a si.a tu hi khua kip ah mipi runventu ralkap hna nih mah tein khuakhan lairelnak kan hmang cio cang i kan khua kan ram cio caah a herh ningin mah tein kan i tawlrel cio cang.ralhrangbu a dohkalhtu cozah paoh cu kan CDF nih cun kan dirkamh hna.\nHi CDF cu Chin miphun kan pu/pa hna kee-neh a zultu le Chin miphun cu miphun dang um pen a duh lo mi langhtertu CDF a si.cucaah miphun hawi le tutan dothlennak hi mi pakhat hnih rian t’uan nak men cun kan duh a tling kho hrimhrim lai lo caah kan miphun ningpi in kan mah le si khawh nak zawn cio ah kan i bawmhchanh le kan i tel cio a herh tuk hrinhran.phaisa a chuah kho nih phaisa in siseh, um hmun in tuah khawh mi a nei mi nih na tuah mi tibantuk a lamkip in kan i bawmhchanh cio a herh.\nNote: Hi Capar hi July 8. 2021 ah CDF hruaitu pakhat nih mipi sin ah biacahnak le sawmnak a tuah mi a si.a biachim mi ngaih nan duh ah cun Credit kan pek mi link te khi hmet law na ngaih khawh lai.\nCredit:The Chin Post\nLai mi a tu lio zawt nak le zawtnak dangdang kongah bawmh hal khawh si →\n← Thantlang ah a Lan Dingmi Facang Phortu Truck Pahnih Falam ah SAC Ralhrang nih an Hren.


RAK ZOHCIO UH, US THIMNAK AH LIH LE HROKHRAWL ALANG CANG HIH – The Chinlung Post\nUS Thimnak Ah Hrokhrawl Aitel Ka Zumh Pah Ve E: US Election ah hin illegal vote tamtuk tel dawh a lo ko. Maryland um kan Chinmi chungkhar zong Citizen zong an si rih lo nain vote thla ve uh law bawmhnak kan in pek hna lai an ti i “Mail in an van kan kuat i kan thlak ve” tiah Indianapolis an hawi nu an chimh. An hawi nu nih comment ka tialmi tang ah hi kong hi a tial.\nCalifornia ummi Chinmi zong cabawm in vote an thlakter i Trump a vite caah na vote pekmi hi na duh ahcun na remh/thlen khawh tiah a cabawm cu an khirh/kuat ṭhan ti a si rih. Laimi chung hmanh ah a fiang ngai mi tehte/evidence 2 a um si hi. Citizen a si rih lomi Laimi hmanh mail in vote an thlak ter khawh hna ahcun Illegal Spanish Immigrants million 12 chung ah zeizat ko dek an thlak ter ve hna hnga. Source hi comments i ṭialmi ka hmuhmi si. 100 ah 100 a si ti ka chim ngam lo. Comments i ṭialmi zong ka thil chih ko hih. Cun, vote an kuatnak cabawm zong ka thil chih. Zoh uh. Credit: Van Ceu Uk Khenglawt.\nTunaite Salai Lungthlitum cabia: Mizapi nih an ka cohlan ahcun’ kan ram le miphun caah ka sining dihlak le ka caan dihlak pek in ramrian tuan awk ah July 25 ah biachahnak ka tuah. Ka chawva tiang a herh ning pek ka rak i tim. Nain Nov 8 ah mipi nih an ka cohlang lo. Keimah pumpak caah cun ka sung tiah ka ruat lo.\nAruang cu CNLD phu an lungput le an biachim(Suu Kyi tiang an thuatmi) ka zoh tawn tikah kan miphun buaiter khotu an si tiah ka ruah caah anmah doh hi miphun dawt phun khat a si ve tiah ka ruat. Ka doh hna i an sung cikcek ve. Ka hlawhtling. Mee thencheu duh menmen ah thimnak ka lut lo, ka miphun ka dawt tuk ve caah ka miphun caah riantuan ve ding thimnak ka luh kha a si. Ka miphun i a ral tiah ka ruahmi CNLD party doh ding zong kai tinhmi pakhat a si chih.\nKANMAH LAIMI LILA ZONG NINGCANG LOIN MEE APEMI AH AN UM


Hi Kong Hi Nan Thei Ve Cang Maw A Poi Bak Ko Thlacamnakin Bawm Cio Hna Usih – Chin World News Evening\nHi Kong Hi Nan Thei Ve Cang Maw A Poi Bak Ko Thlacamnakin Bawm Cio Hna Usih\nSeptember 23, 2019 September 23, 2019 Salai Van Hmuhning\nHi thil hi Bethsy Instagram account i Q&A (Biahalnak) in theihmi asi! Bethsy nih kan hnung thla hrawng khan thla thum hrawng nau a pawimi cu a hrawh(miscarriage) Hi thil hi mi zeipaoh caah lungfak taktak le lung a tawng a taktakmi asi! Bethsy le a pasal zeitluk indah an lung a fah hnga!\nBethsy nih instagram i biahalmi a lehnak cu a hmanthlak a tangah a um. Cun a tanglei ahhin Biahalnak lak i pakhat a lehmi a ttha taktakmi a um! Rel cio uh! Zeitindah nan ruah ve cio? Nu deuh nih nan theih ko. Lai nau i rawh cu a pawinu a nu caah zeitluk in dah tuar a har lai i a ngaichiatnak laimu.\nZeitk ah dah kan i ngaihte lai tiin le zei tluk a har zongah temtuar in kan pawi i, thla ze maw zat kan pawi hnuah nau i rawh cu ruah ahcun lungfak ngaingai khi asi. Zeihme kan cungah hin a tlung tiin Bawipa sinah vuivai a fawite. Asinain Bethsy uar a um tuk nak te cu, ” Naute hi thla 3 ti hrawng Bawipa nih a kan zohkhenh ter i, atu ah cun atu ahcun a ka lakpiak tthan cang. Nawl kan ngei lo taktak ” tiah a ttial.\nBiahaltu nih “Naute cu a poi tuk hringhran Pathian nih rem a ti tikah duhnung mi te na nei ko lai” tiah a ti i Bethsy nih “Si e Bawipa khuakhan aa palh bal lo Kan caah a tha cem dingin khua a khan ko” tiah a leh. A ttha kho taktak!. Bethsy cu Pathian nih umpi sehlaw hnem ko seh! Amen


Trump nih a tuah duh tak tak lai lo an ti mi cu a tuah tak tak cang; “MAN OF ACTION’ bak si ko hi\nTih angei lo mi, ka tuah lai tiah a chim mi poah a tuah lengmang mi, Pathian hmai ah lawng kan kun lai tiah Pathian lawng a ti mi, President Trump nih China thil tuah ning bantuk lehrulnak a tuah cang. President Trump nih Hong Kong Autonomy Act cu hrawh ding in minthutnak a tuah cang\nChina nih National Security Law Hong Kong cung ah a hmang cang caah, China dantatnak ding caah President Trump nih, “Hong Kong Autonomy Act, US Preferential Status” an pek tawn mi cu dawngter ding in Executive order a sign cang\nTrump, news conference in the Rose Garden , White House “Hong Kong hi Mainland China bantuk in zoh an si cang lai. Hong Kong cungah thil tha kan tuah tawn mi vialte, economics le sensitive technologies hna cu dawngter asi cang lai”.\nMah US move an tuah mi hi Hong Kong an huat ruangah a si lo, China nih Hong Kong national security law a hmang cang caah Hong Kong Autonomy Act hi sign asi\nHong Kong Autonomy Act ah hin Democrats le Republicans pawl cu lungkhat tein an um, mah kongah hin soisel le thangchiatnak kong zeihman a um lo. Mah hi China le USA i phomhnak ah a hma hnung bik a si. Hong Kong mipi nih zeibantuk in dah an tuar lai ti cu thei a si lo- The Whit House\nBe the first to comment on "Trump nih a tuah duh tak tak lai lo an ti mi cu a tuah tak tak cang; “MAN OF ACTION’ bak si ko hi"


President Biden nih Avoi thumnak stimulus check pek a timhmi – The Cherry Par\nPresident Biden nih Avoi thumnak stimulus check pek a timhmi\nFebruary 7, 2021 Cherry News\nPresident Biden nih Avoi thumnak stimulus check pek a timhmi hi income tlawm deuhmi pawl nih ngah dawh a si. Ahodah a qualify lai timi a dikdiar in hngalh khawh a si rih lo. Avoi khatnak le avoi hnihnak pek lio ahcun 2019 kum khat chung income ngahmi in tuak piak a si. 2020 chungah minung tampi cu kan status a thleng. Rian ngeih lo ruangah, rian dinhter ruangah kan income a tlawm deuh kho. Asiloah fa ngei thar le nupi va ngei thar zong um khawh a si caah a rannak in tax file tuah ah a tha.\nStimulus Check an pek hlan ah 2020 kum tax file tuah khawh ah a tha bik. 2020 chung i na income a tlawm deuh ahcun stimulus check ngahnak dingah lam tam deuh na ngei lai. A hnu bik tax na file mi tuak chih in stimulus check pek a si lai.\nAvoi Thumnak Stimulus Check; President Joe Biden nih Coronavirus ruangah harnak a tongmi hna caah bawmhnak, $1.9 trillion coronavirus relief package cu tuchun ah senate ah vote an thlak, democrats le Republican nih vote 50 veve an thlak caah an i tluk, cucaah Vice President Harris vote in vote khat nih a tei caah an fehter. House ah an kalpi than lai i, house nih an cohlan hnu ah President Biden nih minthut lai i fehter a si lai.\nTutan avoi thumnak stimulus check a ngah dingmi hi zeibantuk income in an tuak lai timi a fiang thlu rih lo. Asinain an timhtuah ning in cun minung pakhat lawng a simi caah cun kum khat ah $50000 cung a ngahmi a si lai lo. Nuva an si ahcun kum khat ah $100000 cung a ngahmi an si lai lo ti a si. Cucaah Laimi tam deuh cu kan fel, rian kan tuan, kan tha thu lo, caah tutan democrats pawl nih pekmi bawmhnak cu ngah dawh kan si ti lai lo tiah ka ruah. Credit: Salai Lairamthang\n← Zualko: US Ram Ah Pu Mang Hre (92) Nih Zahan Zaantim Ah Mual A Kan Liam Tak Ee\nPathian dantatnak asi hnga maw →


Pu Ngun San Aung Cu Ramkulh Chief Minister Bak Ah Ralhrangbu Nih Rian An Pek Cang — Chin Miphun Tlangau\nPu Ngun San Aung Cu Ramkulh Chief Minister Bak Ah Ralhrangbu Nih Rian An Pek Cang\nAugust 1, 2021 Salai Ephraim MYANMAR 0\nSAC nih Ramkulh le Ramthen Vuanci Pawl a Thim Hna.Nihin (August 1) ah SAC nih Myanmar ramchung ramkulh le ramtthen pawl ah vuanci rian a pek hna i Chin ramkulh vuanci rian hmun 7 ah rian pekmi SAC misa pawl cu a tanglei bang hin an si,\n(1) Pu Ngun San Aung (Ramkulh Chief Minister) (2) U Sein Tun Hlah (တိုင်းရင်းသားရေး ရာ/Ethnic Affairs)(3) U Soe Lwin Moe (Lamsul lei vuanci) (4) U Nay Lin (Zatlang lei vuanci/Social Affairs)(5) Pu Han Cinh Zam (Sipuazi vuanci)(6) Col. Han Win Aung (Runvennak vuanci) (7) U Kyaw Ngyein (Leichungchuak mansung thilri vuanci)\nA cunglei SAC vuanci hmun 7 ah Chinmi chung in Pu Ngun San Aung le Pu Han Cinh Zam riankhinh an si ve. SAC nih nihin ah “Caretaker Government” (အိမ်စောင့်အစိုးရ) timi a sermi thawng a thanh dih lecangka in a cunglei vuanci pawl riankhinhmi thawng an thanh colh ve hi a si.\nRalhrangbu Le Palek Fonh In Kee In Fir A Kawl Mi Minung Hleinga An Thih Pin Ah Nan Mah Chungin CDM Tuah Duh Mi Ra Uh An Ti Hna\nRalhrangbu Nih Tuluk Sermi Pulrai Sii Cu Hakha Mipi Cheukhat An Chunh Mi Hna Lungsia A Rem Kho Taktak Loh


Ka Dawtmi He Kan Rak I Then Lio Ah Cun Ka Lungthin Cu A Kuai Dih Ko : Esther – FIAKFAIROCK\nMyanmar Idol Season 4 Winner Esther Dawt Chin Sung nih a DL hln kong tlawmpal te a chim. Ka DL he kan rak i then lio ahhin ka lungthin a rak kuai ko ee tiah a chim. A sinain kan pahnih lungtling tein kan rak i then mi a si i, a tu ahcun ka DL zong lungdai tein a um cang, Lam ah kan i ton zong ah lunglawm hnaipanh tein kan i chawn lengmang ko tiah a chim.\nEsther DCS cu hlasak a thaim ruangah Myanmar Idol winner angah i,A mui zong ai dawh tuk caah a tu hi Video muicawl zeih dingah an sawm pah cang. Esther cu a nusal tuk tiin minthang tampi nih an uar mi a si i Chin nu muidawh Tet Mon Myint zong nih auar bak mi a si.\nMyanmar Idol Winner ah laksong an pek mi Inn zong a ngei i a tutiang cu kan umnak rih lo , Tan Khun Kyaw nih Mawtaw laksong ahngah mi cu kaa lawm tuk,keimah ngeih mi bantuk a si ve ko lai kaa lawm tuk tipawl a chim. Video Zeih kong ah aka chawn tu an um cang nain kawl holh ka tlamtlinh lo caah harnak tete a um lai ti ka phan caah keimah he muicawl ai thla ding mi Minta cu an ri dih lai ti pawl a chim. Esther cu uar a um chin lengmang ko.


Kan Ram Do Thlennak Caah Bawipa Nih Kan Biakinn Le Kan Inn Lo A Herh I Bawipa Nih A Hman ChungmiA Si – HRINGDILDEL LAIRAM\nKan Ram Do Thlennak Caah Bawipa Nih Kan Biakinn Le Kan Inn Lo A Herh I Bawipa Nih A Hman ChungmiA Si\nDawtmi Khrihfabu vialte hna 2013 November 17 ni cu TCBC Khrihfabu Pathian sin kan pekchanh ni le lunglawmhnak in kan rak khah ni a rak si. Sihmanhsehlaw nihin ni (2021 November 25) cu Kawl Ralkap hna nih kan Biakinn an khangh tikah ngaihchiatnak in kan khat.\nKan Biakinn a kangh lawng si loin kan members inn tampi hna a van kangh chap than tikah hin kan ngaihchiatnak a fak khun. Nihin ni ah kan thinlung cu muihnak in khat ko hmanh sehlaw a rauhhlan ah Bawipa nih ceunak a kan pek than ko lai. Kan ram do thlennak caah Bawipa nih kan Biakinn le kan inn lo a herh i Bawipa nih a hman chungmi a si.\nTCBC nu le pa, u le nau vialte, nan tuarinnak kan in hrawmpi hna. Bawipa nih nan mitthli hnawt in in hnem ko hna seh. TCBC Khrihfabu nan intuarnak a fak tuk hringhran ko. Nan ngaihchiatnak kan in hrawmpi hna. Pathian nih thawnnak in pe cio ko hna seh. TCBC khrifabu chung tel dih lak nan intuar nak a fak hringhran ko. Kan ngaih rak chia tuk cio ee. Bawipa Pathian nih tuar khawh nak thawn nak in pe cio ko hna seh.\nThantlang TCBC Biakinn Telh in Inn 50 Hrawng a Kaang.Nizaan November 24, zaanlei sml. 2:00 hrawng ah Thantlang khuachung ah inn an kaang tthan i nihin zinglei tiang ah Zunghmun sang i Thantlang Centenary Baptist Church (TCBC) biakinn telh in inn 50 hrawng a kaang tiah kan theih.\nZunghmun sang ah biakinn telh in inn 39, palik sakhaan thlanglei ah inn 10 le Seihpyozi sang ah inn 3 hrawng an kaang, tiah Thantlang mino upa pakhat nih Khonumthung ah a chim. Atu ah cun mei a ciam cang i meikanghnak mei khuvai lawng an taang cang. September 9 thawk in nihin ni tiang ah Thantlang ah biakinn 3 telh in inn 250 leng a kaang cang. TCJ\n← A Fak Tuk E, Ralhrang Nih An Tleih Mi Tlangval Kum 17 Mi Cu A Nulepa An Phone Hna I “A Thi Cang” A Ruak Rak La Uh Tiah An Ti Hna\nRalhrang Nih Pitar Kum 62 Minung An Tleihhrem Pin Ah, An Ralbawi Pawl Nih An Tleihhrem Mi Chungkhar Sin Ah An Va Timi Bia Nih Ram Mipi Thinlung A Khenh Tuk →


Kan Nau Sui Hlei Ṭial Hringtu a nu celh hrim lo, a ruak an vuinak an zoh hringtu a nu zoh ah lungthin a kekkuai-VIDEO – Chin World News Evening\nKan Nau Sui Hlei Ṭial Hringtu a nu celh hrim lo, a ruak an vuinak an zoh hringtu a nu zoh ah lungthin a kekkuai-VIDEO\nMalaysia In a Ruak an Rak tlungpi mi nungak Sui Hlei Ṭial ( Kum -21) Thantlang Nawlngeitu bawi hna le Covid-19 Committe nih Oct.4 zan ah Khuachung Luhpi Sanh Loin Ramlak ah an Vuiter Hna. Kawlram Chung Khualhring tlang Mino Bu ( KMB) nih nan Ngaihchiatnak kan in hrawmpi hna i mahbantuk Tuahsernak hi Nuhrin Covo buar a si pin ah Khrihfa Biaknak phung zeirel lo a si tiin kan hmuh.\nNungak Sui Hlei Tial hi Khualhring tlang, Tlangte khuami Thantlang khuapi ah a ummi an si i Malaysia ah riantuan ah a ummi a si. Malaysia a umnak inn T’aih-inn pi dot sangnak in a tlak i a nunnak a liam. Laitlang a Nu le Pa sin ah a ruak tlunpi an duh caah Malaysia cozah le Kawlram cozah theihpi nak tein Covid-19 zawtnak in a thimi a si lo timi theihpi nak ca an tialpiakmi hna he kawlram tlunpi nak nawl an pek hna.\nCu ticun Malay in Yangon ah an van luhpi i Yangon Sizung bawi theihpinak te in Laitlang ah an van tlungpi a umnak khua Thantlang khuachung luh lainak Laipawnglung Covid-19 runvennak Gate ah luh an sanh ti hna lo. Chungkhat sahlawh nih an nawl len hna nain Thantlang peng uktu le Covid-19 committe nih an onh hna lo caah khuachung luhpi loin Ramlak ah JCB in thlankhur an cawhter i cu kaa cun an vuiter hna.\nA chungkhat sahlawh minung pa 4 nih a ruakkuang cu an put i an va phum hnu ah a ruakkuang putu minung pa 4 zong cu Quarentine an chiah cawlh than hna. Hihi khua nu khuapa le Biaknak phu nih ngandamnak ministry nih ruakvuinak zulhphung a chuahmi an thei lo ma si. Democracy hman an thiam lo dah asi hnga tihi ruah lo awk a tha lo. Tutan an tuahsernak nih a langhtermi cu:\n1. Nu hrin covo buar bak a si\n2. Khrihfa mi nih kan ngeihmi kan nunphung le kan biaknak phunglam zeirel ah an rel lo asi.\n3. Laimi nih kan ngeihmi kan zatlang nunphung zei ah a kan relpiak lo asi.\nKhrihfa hmun ah mah ti thil can cu a mak ko. zumlotu umnak hmun hmanh ah hitin thil a cang lo. Kan khrihfa le kan Miphun nih zatlang phunglam kan ngeihmi hi kan dirkamh ngam hrimhrim a hau. Sifak mirum thleidan lo tein kan kalpi bak a herh tuk ti a lang. Ngaihchiatnak a tonmi chungkhar Bawipa nih in hnem ko hna seh. Nan ngaihchiatnak kan in hrawmpi hna. Central Khualhring tlang Mino Bu\n“Tihnak nih mi nun a himter thluh lo, Dawtnak le zawnruahnak tu nih mi nun sullam a neih ter ”\nKan nau nu Sui Hlei TialAn vui nak kan va zoh\nPosted by Hanah Nu Aangun on Monday, 5 October 2020\nA poi taktak: Hakha ah Tlangval pa 6 nih Dawt Hnin Sang (kum 17) an vuak\nHakha – Gangaw Lam Thlang ah Mawṭaw a tla i a Mongtupa a nunnak a liam


2Chanrelnak 3 (2 Chronicles 3)\nSolomon Nih Bawipa Inn A Sak\n1Cun Solomon nih Jerusalem khua chung Moriah Tlang, a pa David sin i Bawipa a langhnak, David nih a timhtuahmi phuhri, Jebus mi Ornan ta a simi ah khan Bawipa inn cu sak hram a thawk. *3:1: Gen 22:2 2A bawi kum linak, thla hnihnak thla ah khan sak hram cu a thawk, 3Pathian inn saknak ca i Solomon nih a tahnak cu mah hihi an si: a sau, tahnak hlun dong in, dong sawm ruk a si, a kauh cu dong kul a si. 4Cun inn ṭuangpi hmailei i innleng cu a inn vang can in dong kul a si; cun a sanlei cu dong za le dong kul a si. Cun a chunglei in sui thiang in a nalh. 5Ṭuangpi cu saipres thing in a kamh i sui thiang in a nalh i a cungah tumkung le cikcin kha a cuanter hna. 6Inn cu lungvar man sung in a ṭamh, a bunhnak tete a ser hna. Sui cu Parvaim sui a si. 7Cuticun inn cu sui in a hut — a kaan le a innleng le a vampang hna le a innka khar hna kha; cun vampang hna ah khan cherubim a suai hna.\n8Cun a thiang bik hmun kha a ser; a saulei cu inn vang he aa khat in dong kul a si i a kauhlei cu dong kul a si; sui thiang talen za ruk in a hut. *3:8: Exo 26:33-34 9Thirkhenh ca hmanmi cu sui shekel sawm nga a si. Cun cung dot hna cu sui in a hut hna.\n10Hmun thiang bik ah khan thing in cherubim pahnih a ser hna i sui in a hut hna. *3:10-13: Exo 25:18-20 11Cherubim hna thla hna nih cun dong kul a zarh; pakhat thla pakhat, dong nga a simi nih khan, inn vampang kha a tongh i a thla dang, dong nga a simi nih khan, cherub dang pakhat thla kha a tongh; 12cun hi cherub thla pakhat, dong nga a si vemi nih hin, inn vampang kha a tawngh i a khattelei thla, dong nga ṭhiamṭhiam a simi kha, cherub pakhatnak thla ah khan aa peh. 13Hi cherubim hna thla hna nih hin dong kul an zarh; cherubim cu an ke in an dir i ṭuangpi lei kha an hoih. 14Cun puanzar a dum, sendung, le sen eu hna kha la hmangṭhia in a ser hna i an cungah cherubim kha a cuanter hna. *3:14: Exo 26:31\nDar Tungpi Pahnih\n15Inn hmaiah cun tungpi pahnih, dong sawm thum le dong nga veve a sangmi a ser hna i an par ah cun luchin dong nga veve a sangmi a chinh hna. 16Ṭhi bantuk cikcin a ser hna i tungpi par ah cun a ngerh hna; cun taleti za khat a ser hna i cikcin ah cun a thlaih hna. 17Tungpi hna cu biakinn hmaiah, pakhat orhlei ah, pakhat kehlei ah a phun hna i orhlei i cu Jakhin tiah a ti i kehlei i cu Boaz tiah a ti.


THAWNGȚHA BIATAK KILVÊN" - channelnews.us\nTHAWNGȚHA BIATAK KILVÊN”\n“THAWNGȚHA BIATAK KILVÊN”\nAsinain thawngțha biatak hi nan caah kilvên ka duh ruangah suimilâm pakhat te hmanh an sinah kan i pe bal lo”. Gal.2:5. Lamkaltu chan ah thawngțha biatak kilvêngtu ah Pathian nih a hmanmi cu Paul a si.\nNawlbia le Zângfahnâk fonh in khamhnâk hmuh â timmi “Zudaizar” an timi hna chungin zûmtu hna thawngțha biatak in kilvênnâk caah Galatih cakuat hi țial a si. A voi khat nâk Church Council Jerusalem ah an ngeihnâk zong kha hi Zudaizar cawnpiaknâk hmân lo ruangah a si.\nLamkaltu dal15 kha rel dih.\nHi Zudaizar (Nawlbia le Zângfahnâk a fonhtu) cawnpiaknâk hmân lo chungin zûmtu hna kilvên a herh ruangah a palh khomi leicungmi cu chim loin vancung mi tiang in Paul nih chiat a serh hna. Gal.1:8. Lai Baibal Thiang nih cun hell ah tla ko seh, tiah a ti.\nA hnu deuh ah Gnostic cawnpiaknâk hmân lo chungin zûmtu hna kha thawngțha biatak in kilvên a duh hna caah an min bak chim in thawngțha biatak kha Paul nih a kilvên. “Cu hna lakah Humanias le Aleksandria an si i (Pathian) cawhdehnâk bia kha an chim tinâk hnga lo annih cu Sehtan sinah ka pek hna”. 1Tim.1:20\nVan ah a kai i Pa sinah a um in kum 60 hnu ah Asia Minor i zûmtu kha cawnpiaknâk hmân lo nih hna a hnawh hna ti kha a hmuh tikah an min chim bak in zûmtu kha thawngțha biatak in Tho țhân Jesuh nih a kilvên hna.\n“Asinain na țhatnâk cu kei zong nih ka huatmi Nikolas a zultu hna nih an tuahmi na huat kha a si”. Bia.2:6.\n“Cubantuk țhiam țhiam in Nikolas zultu hna cawnpiaknâk a pomtu zong kha na umpi hna, cu thil cu ka huatmi a si”. Bia.2:15.\n“Sihmanhsehlaw ralchanhnâk tlawmpal kan ngei, zeicatiah amah le amah profet nu ka si tiah â timi Jezebel nih……ka sal le a cawnpiak le a țhithruai kha na onh” Bia.2:20.\nCawnpiaknâk hmân lo a cawnpiaktu cu min chim bak in Thoțhân Jesuh le a sal țha a simi Paul nih an rak ralchanh. Zeicatiah cawnpiaknâk hmân lo cu zungzal a mit lomi hell lam ah minung thlarau a kalpitu a si. Nihin kum zabu 21 kan luh lio ah hin cawnpiaknâk hmânlo cu min chim bak in kan ralchanh zong a herh ko lai.\nCân cân khat ah cun an min bak zong ka chim i cauk zongah ka țial. Dik lo ngai in “Sawi or Soisel” tiah cheu khat nih an ti. Cawnpiaknâk hmân lo ralchanh hi “Sawi or Soisel” a si lo. Thawngțha biatak hi thawngtha deu chungin kilvên a herh i cu rian cu ka tlin ruangah si loin a herh ruangah Pathian nih aka khinhmi rian a si.\nCucaah cawnpiaknâk hmân lo cu ka ralchanh cang i ka ralchanh cuahmah i ka ralchanh peng lai. Pumpâk in ahohmanh ka hua hna lo i ka ralchanh hna lo ti kha Pathian nih a hngalh. Thawngțha biatak hi nan caah kilvên ka duh ruangah suimilâm pakhat te hmanh an sinah kan i pe bal lo. Gal.2:5\nBy channelnews May 9, 2018\nBy channelnews May 8, 2018


Vawlei Tuanbia Ah Philh Khawh Ti Lo Dingmi 2020 Easther Sunday Caan Hmanning – Chin World News Evening\nApril 12, 2020 April 12, 2020 Salai Van Thawngpang\nCoronavirus ruang ah vawleicung ram tampi ah lockdown tuah a si. Cu caah Khrihfa nih kan sunhsak bikmi kan Bawipa Jesuh Khrih nih thihnak tei in a thawhthan camtuak cu mi tampi nih hmunkhat ah kan lawm kho hna lo. Cu caah Khrihfa mi tampi hna nih chanthar fiamthiamnak hmang in thawngttha i hrawm cio a si. Pastor cheukhat hna cu biakinn ah an mah lawng kal in cameras hmang in Khrihfabu sin ah thawngtha chimnak in caan an hmang hna. A cheu nih mah le umnak inn cio in Khrih thawhtthannak thawngttha cu an phuan i mipi nih online in rak zoh le ngaih cio a si.\nWith lockdown measures in place, many Christians watched services from their homes – including this family in Melbourne, Australia.\nSouth Korea khuapi Seoul biakinn pakhat ah cun Pastor te zong nih hmaikhuh (mask) i khuh in thangtthatnak caan an hmanpi hna. Herasti, Romania ah cun Orthodox pawl nih phung pakhat ah an i ngeihmi thlan ah kal in mei va vaannak hna in caan an hmang hna. Hmun cheukhat ah cun minung pahnih pathum te mawtaw in an i chok i zalam tlang in Khrih thawhtthannak thawngtha a phuangmi zong an um ve. A sinain Belarus Catholic church pakhat ah cun voidang kel bantuk te in Easther Sunday cu an lawm. Ref: BBC\nTuchun ah kan tonmi thil hi vawlei tuanbia ah a um bal rih lomi thil a si! Hi vawlei hi caan saupi a hmunh rih a si ah cun techin fapar hna nih phung bang an van phai len te lai. Cu bantuk lio caan ah a nungmi nang le kei nih zeitin dah tuanbia kan ttial ve ti hi a biapi taktakmi a si. Thihnak in nunnak ah a kan luhpitu Khrih thangtthatnak le a rian caah na caan zeizat dah na peek. Ni fa tin in Khrih he hawikomhnak kan ngei maw. Caan ttha kan ngeih rihmi chung ah hin zawtnak le thildang vialte kong nak in Khrih nih kan caah a kan tuahpiakmi kong tu hi chim in phung deuh kho hna u sih law a va tha hnga dah.


NLD Nih Tei Nak Kan Hmuh Hrim La – The Chinlung Post\nNLD Nih Teinak Kan Hmuh Hrimhrim,Kan ram ah tuanbia thar tialtu cu NLD a si. Vice president Pu Henry Van Thio nih a kan chimhmi bia chung in a biapi (3) hna cu a tawi nak in -Pakhatnak. Kum 2017-18 chungah ramchung chuak facang ramleng zuar khawhmi hi 3.58 matrix tons a si. Kan ram tuanbia a um bal lomi a si.\nPahnihnak. 2018-19 ah Vawlei cungah khualtlawng tlungkal a tam bik cu Myanmar 40.2 percent, USA 39.2 percent a si. Mah bantuk dirhmun cu kan phak bal lomi a si.Pathumnak. Ti chung chuak in hmuhmi 1136.8 Billions man Ramdang ah kan zuar khawh. NLD chan lawng lawng ah tuah khawhmi a si.\nMyanmar Leiba,Vawlei cung ah a thangcho bik ah kan ruahmi USA hi 2000 Trillions leiba a ngei. Kan nih Myanmar cu 10 Billions lawng a si. Cu hmanh ah USDP chan lio leiba 13 Billions kan cham i 7.4 Billions hi kan cawimi a si.USDP chan ah 5 Billions lawng a cham 11 Billions hi leiba an kan ruah ta mi a si.2013 UNDP ca chuah ning Chin ram misifak 74% a si nain atu ahcun 58% a si caah Chinram sifahnak 16% a tum deuh.\nFederal Pennak,The 3rd Union Peace Conference 21st Panglung ah ASSK nih federal principles (5) a chimmi cu Tlangcungmi siseh ram chungmi vialte nih kan duhmi a tling dih. The 4th Union Peace Conference 21st Panglung ah biachah nak tuakmi cu Union Acord ah fehter a si cang. A tangmi cu a tak in tuan lawng a tang.\nMiphun Covo Tlukrualnak Miphun covo tlukrual Committee ser a si cang. Chin miphun aiawh in U Tin Min zong a tel 2020 Election-Vote NLD2020 election cu Chin miphun dihlak nih NLD ah vote ko hna u sih.Kan ram uknak phung (System) thlennak caah NLD vote hna u sih! Kan ram ah daihnak, Remnak, Mahte khuakhan lairelnak, Zalonnak, Thanchonak, Miphun covo tluk rualnak caah NLD ah vote hna usih!


US Cozah Nih Novavax Inc Cu $1.6 Billon A Pek Cu Ti I Phaisa Tampi A Pek Nak A Ruangbik Cu – Chuncha News\nCoronavirus khamnak sii testing tuahnak, zuarthlainak le sernak ding caah, tiin US cozah nih Novavax Inc cu $1.6 billon a pek. Cu ti i phaisa tampi a pek nak a ruangbik cu 2021 January tal ah cun khamnak si tlang 100 million tluk tam hrawng tiangin chuah kho hna seh, ti a duh caah a si.Cu le cangka, Novavax a share cu 35% tiang a kai manh. Tutan i company pakhat kut chung i phaisa an pekmi hi cuhlan i an pek balmi phaisa vialte lakah a tamcem a si.\nKhulrang in Karhlannak an tuahmi rian nih a hi zatzat chawva a hmannak a ruang cu coronavirus khamnak sii tlang 100 million hrawng chuah kho seh, ti a duh i, tu kum a dih lei cang tal ah cun cu khamnak sii cu phawtzamh thok khawh dingin timhlamhnak an ngeihpiak hna caah a si. Asinain, khamnak sii serkhawh dingin a ni zumhraih piakbik mi cu kumvui January asiloah February khi a si. Cunak tuan zongah kan ser khawh an zumh, tiah Novavax Chief Executive Stanley Erck nih Reuters ah a chim.Tutan phaisa chungin hin a dotthumnak sii hneksaknak ca zongah kan hman lai. Cucu, minung tak chungah hneksak tuah a si te lai i, October tal in cun kan tuah khawh te theu lai, tiin a chim.March lio ah khan Johnson & Johnson nih an ser cuahmahmi khamnak sii caah $456 million siseh, April ah khan Moderna Inc nih an ser cuahmahmi khamnak sii caah $486 million siseh, cun May lio ah Oxford University he tangti in khamnak sii a ser cuahmahtu AstraZeneca caag $1.2 billio, tiin cozah nih an hmanter hna hnu ah a tu bantukin thawng an thanh hi a si.\nVawlei pumpi huapin Coronavirus nih a thahmi hna hi ting 5 lengkai an si cang. Cucaah, mithattu pulrai thalo khamhnak ding caah a himmi le hmual a ngeimi khamnak sii ser khawh hi a biapituk mi rian a si.Marland ah a ummi Gaithersburg company hi coronavirus khamnak sii sernak rian ah tei a ma taktak mi a si ve. Khulrang tein khamnak sii ser dingin rian an khinhmi hna company mincazin lakah Gaithersburg hi ai tel lem lo. Ai telmi pawl cu Moderna, AstraZeneca, Pfizer Inc, J&J, le Merck & Co. an si hna.March lio i $4 million invest an tuah hnu ah May ah khan Novavax nih a hlei in Colalition for Epidemic Preparedness Innovations sinin $388 million bomhnak a hmu cang. 2020 chungah khamnak sii tlang 10 million chuah dingin US Department of Defense nih Novavax cu $60 milion an bomh fawn.\nNovavax nih cun khamnaksii sernak techonology cu a dang sehzung ngan taktak pahnih sinah a kuat ve cang hna. Emergent Biosolutions zong nih sitlang a serpiak ve cang.\nVirus a doh khotu immune system thanchotertu canser tlopnak sii phun khat hmangin Novavax nih khamnak si hi a sermi a si.Tu lio cu Sweden ah a cancer thlonak sii a ser lio pi a si. US ah virus khamnak sitlang billion pakhat tiangin kan ser khawhnak hnga, tiin thazaang an chuah lio pi a si. May hlan chung kha cu minung takpum chungah an hneksak lem rih lo. An hneksak rih lo nak a ruang cu, hi khamnak sii hi thilnung (ceep bantuk) takpum chungah an zuat/ciinmi a si i, lenglei vun chuah i vun thenh nak dingah cun ni 30 tal hngahngan a hau rih caah a si, tiah an chim.Thlapa thla khat cu kan sung bantuk ah a cang ko nain, kan data ningin cun kan kal kho ko, tiah a chim.Saram (rannung) takpum chung i test an tuahmi zoh tikah, immune system a thawnter ngai kha hmuh khawh a si i, virus thawhkhawhnak thazaang thawng taktak zong ai ngeih, ti a lang.\nHmaizarh hrawngin cun Hneksaknak dotkhatnak a phichuak kan hmuh theu cang lai. August asiloah September tal khin cun avoihnihnak hneksaknak kan tuah khawh te theu lai. Cun October in cun avoithumnak (a donghnakbik) hneksaknak kan tuah khawh te lai, tiah kan i ruahchan, tiin Erck nih a chim.Hmaikum deet ka khin cun US chungah thla khat ah khamnak sii tlang 50 million reet in kan ser khawh te lai, tiah ruahchannak kan ngei ko.\nUS chung i khamnak sii a ser chuahmahmi sehzung tampi lakah a ngan taktakmi sehzung kan si. 2021 khin cun US chungah khamnak sii tlang tam taktak kan ser khawh te lai mi hi kan i hlawkbikmi thil cu a si te ko lai, tiah a chim.Czech Republic zongah siai sernak sehzung an ngei i, Europe ah a dang 2, cun Asia ah 1 hrawng cu ngei chap kho u sihlaw kan duh ko, tiah Erck nih a chim. Cun, India i siai a serntu sehzung pakhat he zong rian kan tuanti. Kan i timhmi taktak cu thlakhat chungah sii tlang kan sermi hi 100 million lenglo si kho peng seh, ti hi a si, tiah Erck nih a chim.Credit: chelsea Bawi


LUNG A FAK KO SALAI VAN THA CUNG RUAK ZOH HMANH AN SIANH HNA LO – The Chinlung Post\nApoiko. Salai Van Tha Cung ruak cu ralhrang kawlralkap hna nih a ruak zoh hmanh chungkhar an sianh hna lo. Ralhrang kawlralkap hna nih an tlaih mi Salai Van Tha Cung cu a nunnak aliam tiah theih a si. Salai Van Tha Cung cu a liamcia nizan June ni 25 ah khan hringtu a pa he ralhrang kawlralkap hna nih an tlaih hna tiah an langhter.\nThawngpang Dang: Min Aung Hlaing sualnak vialte cu piahkhan ah zohkhawh dingin timhtuahnak an ngei. Ralhrang kawlralkap pawl ICC ah taza cuai dingin tehte ting 4 renglo kan ngei cang tiah NUG nih an thanh. NUG nih ralhrang kawlralkap sualnak ting 4 renglo an ngei ko nain zohfelnak thatein kan tuah tthan lai i, International Standard he aa tlakmi tehte 200 hrawng lawng ICC ah kuat a si lai tiah a chim chih. Kawlram chung buainak ah tawhtlaitu a hrampi cu Min Aung Hlaing hi a si i, thong chung ah a um cang dingmi asi lio ah lengah a um ko rih mi hi rianrang in a konglam ceihkhan a si khawhnak dingah ICC le UNSC cun Interanational level i, tazacuai i, a konglam ceihkhan ning lam pathum kan timhlamh tiah a chim tthan rih.


AUSTRALIA LE AMERICA EPCHUNNAK - THE CHINLAND POST\nAUSTRALIA LE AMERICA EPCHUNNAK\nPu Ram Khar| 2018 December 4| Chin miphun tampi kan umnak America ram le Australia ram hi an ram thatnak, chiatnak, an rumnak, an sifahnak, an i dannak, um a nuamh le nuamh lo an i dannak hi Chin miphun mi tampi nih Australia a tha deuh, a rum deuh, US a rum deuh, a tha deuh, um a nuam deuh tiah an chim theu mi cu a tawinak te in kan van zoh tuah lai.\n(1). An ram bit kauh (Land Area)\nAmerica ram cu Square km 9. 8 million a kau i vawleicung ah ram kau bik 3nak a si. Australia ram cu Square km 7. 69 million a kau i vawleicung ram ngan ah 6nak a si.\n(2). An Ram minung tlawmtam (population)\nAmerica ram minung dihlak hi Million 300 leng kai an si. Vawleicung minung tam ah 3nak a si. Square Kilometer 1 ah minung (33.21) an um. Australia ram minung dihlak Million 25 hrawng te lawng an si i, vawleicung ram minung tam ah 51nak lawng a si. Square kilometer (1) ah minung (3.1 ) lawng an um. Vawleicung minung chah pan (density) ah (6) nak a si . A tlawmbik hi Falkland Islands a si i, Square km 1 ah 0.3 lawng an um.\n(3). An Ral Kap thazaang (Strength of Military)\nAmerican ralkap dihlak hi Sing 23 (2.3 million) renglo an si. Vawleicung ah ralkap milu tam ah 3nak si . Ral tuk ah a thawngbik (Super Power) a si. Ralkap caah phaisa a hmanmi hi 2017 ah US$ 590 billion a hman.\nAustralia ralkap an dihlak hi Singkhat hrawng te an si. Vawleicung ralkap thawn ah 21nak an si. Ralkap caah a hmanmi phaisa hi 2017 kum ah US$ 25.6 billion a hman.\n(4). Technology lei ah (Technology)\nAmerican technology lei fimnak hi Australia ram nakin kum 20 (two decades) in hmaisuang ah a kal ti a si.\n(5). An rumnak le an ngeihchiah chawva (GDP and Percapita)\nAmerica ram GDP (gross domestic product) hi, 2017 Kum ah US$ 19.39 trillion a si, vawleicung ah pakhatnak a si. Per Capita hi, US$ 60000 hrawng a si. Vawleicung ah 7nak a si.\nAustralia ram GDP hi US$ 1.32 trillion a si. Vawleicung ah 13nak an si. Per Capita ah hin US$ 45000 renglo an si i vawlei Cung ah (19)nak an si.\n(6). Ram mi himnak le daihnak ah (Peace and security)\nGlobal Peace Index nih 2018 Kum ah a thanhning cun America ram cu vawleicung ah himnak lei le daihnak lei ah 121nak lawng a si. Australia ram cu vawleicung ah himnak lei, daihnak lei in 13nak a si. American nakin himnak a um deuh tinak a si.\n(7). Ram Mizapi zohkhenhnak (State welfare)\nAmerican nih an ram mi rian ngei lo, Nu le hngakchia, tar, mipumtlinglo, Pensen la cia mi, ngandamnak lei zohkhenhnak ah kumkhat ah phaisa a hmanmi cu 2018 phaisa kum ah US$ 1163 billion a hman.\nAustralia ram nih hin hi vialte zohkhenhnak ah 2017-2018 phaisa kum ah hin $ 158 billion renglo a hman ve. Hika zawn ah hin American nakin Australia nih Budget (phaisa) a hman deuh. American minung hi Australia minung aa leet 12.36nak in an tam. Billion 158 hi 12.36 in kan karh tikah cun Billion 1952 a chuak. US nih a hmanmi cu Billion 1163 a si i, hi zawn ah cun Australia nih a tei ngaingai.\n(8). Rammi nun chansau nak, fim cawnnak, rumnak, ngandamnak lei ah (Health ,Education and life span)\nAmerica ram hi United Nation Human Development report ning cun ngandamnak, chansaunak, fim cawnnak lei ah hin vawleicung ah 11nak lawng a si.\nAustralia ram hi ngandamnak, fim cawnnak, minung chansaunak lei ah hin 2nak a si. A pakhatnak ah Norway a si.\n(9). Eidin, thilri man, thilri hlan man, inn man (house, Restaurant, consumer, Rent, Grocery)\nAmerica ram ah buaktlak in inn man hi Australia nakin inn man a fawi deuh. Eidin man hi US hi Australia nakin buak tlak in 1.86% in a fawi deuh. Mei man hi Australia nakin US hi buaktlak in 0.79 % in a niam deuh. Rawl dawr ah rawlei man hi 4.22 % in US hi a fawi deuh. Thil hlan man belte ah cun US hi Australia nakin 6.44 % in a fak deuh. A zei dang paoh ah US hi Australia nakin thil man a niam deuh. An nunning Living Standard ah hin Australia a sang deuh ti a lang.\n(10). Riantuantu thlahlawh (Salary)\nUS ram ah riantuantu thlahlawh a niam bik hi suimilam pakhat ah ram pumpi buaktlak in US$9.84 (2018, January 1 in ) a si.\nAustralia ram ah riantuantu thlahlawh a niam bik hi suimilam pakhat ah ram pumpi buaktlak in $18.93 (2018 July 1 in ) a si. Riantuantu thlahlawh buaktlak in kan zoh ah cun US nakin Australia a sang deuh ti a lang.\n(11). Leitang thilchuak (Natural resources)\nAmerica ram cu vawleicung ah Leitang chuak a tam bik ram (2)nak a si (2016). Australia ram cu Vawleicung ah leitang chuak a tam biknak ram (8)nak a si (2016).\nHi a cunglei America ram le Australia ram epchunhnak biatlang (11) kan tial khawhmi ah hin Biatlang (6), (7), (8), (10)nak zawn ah cun USA nakin Australia a tha deuh. A dang biatlang hmun (7) tu ah cun America ram a tha deuh ti hi hmuh khawh a si.\nBiakilh: Hi cabia cu catialtu pumpak hmuhning a si.\nPrevious Chinram Caah Ka Chunmang; Rev. Dr. Thlaawr Bawihhrin\nNext Ka Lung A Ka Lentertu Thil Pahnih


Chin Miphun Aiawh in dohthlennak a tuah mi hna CNF/ CNA hna hi a liam cia kum 10 lio khan hitin hin dohthlennak kal pi uh sih kan ti hna an rak duh lo – Hakha Cherry\nChin Miphun Aiawh in dohthlennak a tuah mi hna CNF/ CNA hna hi a liam cia kum 10 lio khan hitin hin dohthlennak kal pi uh sih kan ti hna an rak duh lo\nRalkap nih Uk nak a lak Kaa ahkhan Ka chim mi cu CDM lawng in zeitin hmenh in kan tei lai lo Ka rak ti.\nKa hawi le Minung tam ngai nih an duh lo, CDM in kan tei hrim hrim lai ti a si. A si lo ee, kan tei lai lo eee.\nCDM lawng in zeitin hmenh in kan tei lai lo Ka ti hna. An rak duh lo caah pumpak in rem lo nak tiang in an ka ti. Kei cu Ka chim mi cung ah fek tein ka dir ko, pumpak in an Ka huat zong ah ka chim mi cung ah ka dir thiam thiam ko lai.\nChin Miphun Aiawh in dohthlennak a tuah mi hna CNF/ CNA hna hi a liam cia kum 10 lio khan hitin hin dohthlennak kal pi uh sih kan ti hna an rak duh lo. An duh lo caah kan mah hna bia in zeitin hmenh in kal pi awk a that lo caah kum 10 chung an hnu in kan zulh ko hna.\nKa bia fak ngai in Ka rak chim mi cu hi ti ning in dohthlennak kan kal pi, ahcun kum 1,000 hmenh tuan uh si law, kan duh mi kan phan kho lai lo ka rak ti hna.\nNihin Ni a tu lio, caan a biapi lio ah a tuah zia a tuan zia kan thiam lo i kan tuan sawhsawh ko ahcun teinak lam cu a um hrim hrim lo.Der lei Zubui Ek ceh bantuk men kan si te ko lai.Credit-Salai Ceu\nNihin cu hngalhnak kaa chap. Hlan lio Kawl novel ah “nu le a tlangval cu Strawberry kung tangah an I tong tawn” tiah ka rak rel. Cu lio ka rak hngalh mi Strawberry cu thing kung si loin vawlei ti ti awk in a zaam mi a ruang in a tlaimi thei a si. Cu tang I nu le pa I ton khawh cu tiah ruah lo le ruah lo a rak ka ruah ter. Caṭial tu zong strawberry kong theih set lo in a ṭial, tiah hngalh lo ka rak puh.\nNihin cu Ecology sermon, “Tuhmawng Theology,” ṭial bawmtu ah thingkung kong cauk, AROUND THE WORLD IN 80 TREES, timi cauk ka rel. Dal khat biatlang cu “Strawberry Tree” ti a si. Mirang holh ah min aa khat mi thingthei phun hnih a rak um: a tang hmantlak hi an pa hnih in “Strawberry” an si.\nKawl novel ṭialtu hngalh lo ka rak puh cu kei thil hngalh lo ruang tu ah a rak si diam. Credit-Hrang Zel\nChinram Ih Tlawng Aptu Tambik Paletwa Peng.\nSSPP/SSA Hruaitu hna he i ton dingah an hruaimi pakhat lampi ah an thah


Thawngchiah:Trump President Order Santlai Ti Lo a poi hrinhran cang. – Lai Lungrawn Post\nThawngchiah:Trump President Order Santlai Ti Lo a poi hrinhran cang.\nDecember 9, 2020 December 9, 2020 admin World News\nUSA nih Pfizer/BioNTech sermi raikhamsii tambik a tin hmasa awk a si, tiah ramdang kuat lo ding in Trump nih president Order a chuah.Pfizer nih Trump cozah cu raikhamsii tampi in cah ding ah bia an rak ruah hmasa nain Trump nih a rak duh lo tiah New York Times nih a ttial. Atu lei sang i UK nih hman a van thaek i EU le ramdang nih tamdeuh an vun cah hnu in American kan i chunh hmasa hnu ah kuat hna ding an si tiah President Order a chuah hi a si.\nNYT ning ah president Order a chuah ko nain fawite cun ai thleng ti lai lo tiah cozah lei minung pakhat nih a chim. Pfizer nih raikhamsii million 100 cah ding in White House a rak chimh i an duh lomi kong cu American media nih an ttial cio. Pfizer bih mah hi raikhamsii kan sernak ahhin Cozah lei in bawmhnak le dirkamhnak kan rak dong lo, an ti ve. Cozah nih an duhning paoh in chim ko hna seh ti a si.\nRaikhamsii cu an hmuh cang nain hman khawh ding in sernak dingah thilri an i phazo lo. Cucaah million tampi sernak ding ah caan tam ngai cu lak a hau lai an ti.Cu atu tiang Pfizer sermi raikhamsii hi US nih a cohlang lo, nain Forbes nih a ttialning ah tu zarh in cohlannak a tuah lai.\nBreaking:USA Election Thawngpang thar a chuak than cang hi.


Pasal Tha Kim Jong Un Nih North Korea Ram Nawl Ngeihnak Vialte Ting Dih A Timh Cang Hna — Salai Ephraim Thawngpang\nPasal Tha Kim Jong Un Nih North Korea Ram Nawl Ngeihnak Vialte Ting Dih A Timh Cang Hna\nNorth Korea ram hruaitu Kim Jong Un hi an hruaitu si hmanh sehlaw,ram pakhat chungah rian t’uantu hna nawl ngeihnak a dang lawng cio.asinain Pu Kim Jong Un nih cun North Korea state chung nawl ngeihnak a sang cem mi (Head of State) sinak cu a mah nih a chuh t’han hna tiah North Korea military commander nih Official te in thawngthahnak a tuah tiah an chim.\nNorth Korea, top governing body State Affairs Commission chairman nih cun Kim Jong Un nih a tu nawl ngeihnak a tinco mi hi North Korea ram chung i t’hit hruai ningah cun nawl ngeihnak sangcem a nei mi an si ko tiah mipi sin ah a chim.cun,Korea state (Head of State) rian a tlaitu hna hi cu Korea ram mi vialte hna ai-awhtu an si tiah a chim.\nNorth Korea ram nih hin Kim Jong Un cu Korea ‘supreme leader’ tiah an rak kawh i,a tu ah cun Kim Jong Un cu North Korea ‘supreme leader’lawng si ti lo in (Head of State) nawl ngeihnak a lak hnu in cun Korea ram mipi vialte hna ai-awhtu zong a si chih cang tiah an chim.North Korea nih phunghram a rak zulh tawn ning ah cun North Korea official head a si mi paoh cu parliament, Supreme People’s Assembly president ah an rak cohlan cawlh mi hna an si.\nHi konghe pehtlai in thawnglatu tampi hna nih cun North Korea nih American ram he remdaihnak taktak tuah a duh caah le American ram caah lam a hmuhsak biatu a si tiah an chim.\nTagged Pasal Tha Kim Jong Un Nih North Korea Ram Nawl Ngeihnak Vialte Ting Dih A Timh Cang Hna\nAustralia Ram In A Rak Tlungmi Tluang Za Thang Hnin Nih Hakha Sipin Pawl Hna An Mual A Photer Cikcet Hna →\n← A Chungah Muicawl Video Kan Chiah Mi Hi Lushei Mizo An Si An Ti Na In An Aw Theih Khawh An Si Lo


Laam Kong: An Laam Ruangah Nang Le Kei Hell Tlang Ding Kan Si Lo Ahcun Doh Hna Hlah Usih, Laam Hna Seh – Chin World News Evening\nLaam Kong: An Laam Ruangah Nang Le Kei Hell Tlang Ding Kan Si Lo Ahcun Doh Hna Hlah Usih, Laam Hna Seh\nMay 29, 2019 May 29, 2019 Salai Van Chin News\nTukar hi Laam kong an hung tial ngai. Laam cu miphun kip in laam cio a si. An laam ning tu aa dang cio, nain lawmh ruangah laam a si bik. Pathian thangthatnak an laam khi an i lawmh ruangah a si i, a dangdang laam vialte zong (a ruang dang va umko hmanh seh) lawmhnak pakhatkhat cu aa tel hrimhrim lai.\nNai chunghrawng Laam kong an hun tial ciomi cu kan Laimi chungin pumhnak (Pathian thangthatnak) ah an laammi kong deuh a si. A laammi kan zoh tik hna ah a tam deuh cu, Nu(kan pi/nu le tar) deuh an si. Pa cu an tlawm. Ka biahmaisa bang, lawmh ruangah laam a si ko caah, Pathian thangthatnak chung a si rih fawn i, diriam tein laam ko hna seh; dawn hna hlah usih, soisel fawn hna hlah usih ti ka duh.\nZeicatiah kha an laammi te kha dakaw, an i lawmnak le Pathian thangthatnak ah a rak hruaitu cu a si hi, tiah ka ruah. Nan nih a no rihmi le Pastor, Even pawl cu, Solo in, Thlacam in, Thawngtha bia chim in le phun dangdang hna in Pathian nan thangthat khawh cu. Annih cu kha pawl cu an tuah kho ve lo cu teh, an laam dah tilo cu solo an sa kho lo, thawngtha bia hna an chim kho ve lo cu mu.\nCucaah an laam ruangah nang le kei hell tla ding kan si lo ahcun dawn hna hlah usih, soisel fawn hna hlah usih. Laam kan rem lo ahcun an laam chung kha lengah chuak ko usihlaw a tha ko lo maw? “Pakhat ke pakhat kan duhnak kha i upat piak in i theih thiam piak ding kha Baibal nih a kan cawnpiakmi a si”.(Filipi 2:3)\nRef: Htay Dhi Fc\nMipi Vote Ningin II Kan Pastors Le Hna Nih Kan Miphun Kong An Chimrel A Herh Ko.\nNa Duh Lo Mi Tlangval Nih Duhnak Bia An Chimh Tik Ah Zeitindah Na Leh Lai?


Breaking New: Chin Ram Ah Hngakchia Kum 6 Mi Covid-19 Positive An Hmuh – Chin 11 News\nBreaking New: Chin Ram Ah Hngakchia Kum 6 Mi Covid-19 Positive An Hmuh\nKawlram ngandam nak lei lutlai hna nih tuzing July 9, 2020, zinglei suimilam 8: 00 (Myanmar Time) ah thawngthanh nak an tuah mi ah Covid-19 mizaw pakhat kan hmuh chap mi a um than I positive mi hna hi an dihlak in 318 an si cang hna tiah thawngzamh an rak tial.\nCun tuzing ah mizaw thar, Covid-19 positive a si ko tiah an fehter mi hi Chin ram chung, Tonzang peng ah a si I India in a rak tlung mi hngakchia (kum 6) mi a si tiah an langhter. Cun hi mizaw hi Tidim Zato ah an chiah lio a si tiah an langhter chap.\nNihin tiang ah Kawlram chung Covid-19 mizaw dihlak hi 318 an si cang I cu chung ah a thi cang mi hna hi 6 an si. Cun damnak a hmu than cang mi hna le adam cang tiah an fehter bak mi hna hi minung 250 zong an si ve cang tiah an rak langhter.


Nungak Tawtawk Tongh Ruangah Rian In Chuah A Tongmi Tlangval!!\nSingapore gym chimtu nih nungak taw-ttawk a tongh lio cu online ah an lar ngai. Nungak cu mithar a si caah gym ah a kal nak ahlan rih lo, a sinain kan thei ban tuk China virus nih lengchuak kho loin vok erh le ar erh in, mah inn chungcio ah kan i erh hna, inn um peng cu taksa zong a fak cu caah ngaknu no te zong cu a taksa i zaangter deuh ding in gym ah cun a kal.\nA chimh tu pa David Mesut nih cun an cawl-cangh ning cu a chim. Cuti i a chhim lio ah cun nungak-nu taw-ttawk a muai piak pah leng. Gym chim tu pakhat nih a hmuh hna i a ruah ning atha lo, zarhnin a liam hnu ah David Mesut a cawl-cangh ning cu a tha lo tiah theih a soi colh.\nCu tikah, David Mesut cu lungtling lo i bia hmaan lo an ka puh tiah a ti hna, training kan tuah hlan in a herh mi pawl cu ka chimh dih cang, a mah zong nih ka theithiam ko tiah Asiaone sin ah cun a chim. Cun, bia hmaan lo in an puh ruangah palik sin ah complain ai timh tiah theih a si.( A hodah a palh i, aho dah a hmaan)?\nRelchih Cabia: – Pu Hrang Nawl An Tluk Lonak A Ruang Pathum!!\n1. Pu Hrang Nawl cu bia hman, bia dik a tanh. thuhpheh mang lomi, mi duapdap lo a si. A si lomi a si lo tiah mi mithmai zoh loin a ti ngammipa a si. a mah zong ka palh tiah a ruahmi cu ka “ka palh” tiah fiang tein a cohlang le a chim ngammi a si. mi mithmai zoh in biakhiahnak a tuah bal lo. Hihi midang nih kan tluk khawh lonak tiah ka ruahmi pakhat a si.


Kawlram Caan Karlak Thimnak Ruangah Nu le Va Khuah (14) An i ṭhen – Chin Community in Norway\nKawlram Caan Karlak Thimnak Ruangah Nu le Va Khuah (14) An i ṭhen\n01. vaupi 2012 ni Kawl ram caan karlak thimnak an tuahmi mee (vote) thlaknak ding ruahnak i khah lo ruang le i dannak ruangah nu le va khuah (14) an i ṭhen tiah thawng theih a si.\nSagaing ramṭhen Sagaing peng Daungmah khua le Sinmay khua hna ah cun caan karlak thimnak mee peknak kong he pehtlaiin nu le va kar ruahnak i khah lonak ruangah phungning bantukin aa ṭhenmi nu le va khuah (14) an si tiah thawng kan theih.\n“Zung ah phungning in ṭhennak a tuahmi hna hi khuah (14) an si cang i an nupile nih cianh-khan-zi party nih lam an kan phahpiak lai, lam mei zong an kan tuahpiak lai cucaah cianh-khan-zi party ah mee na pek lai, na thlak lai tiah an ti hna. An vale nih le cianh-khan-zi ah mee nan pe lai lo, NLD party lawngah mee nan pek lai tiah an ti ve hna ruangah nu le va an i ṭhen dih” tiah Sagaing khua NLD leiin mee kosale minung pakhat nih a chim.\nCubantukin cun an duhmi party pakhat le pakhat aa khah lo caah pu le tu karlak zongah buainak a um tiah theih a si. “Daungmah khua in a pu (a nupi pa) a simi nih a fale (a fanu vale khua) Nyiangkung khua ah a va kal a tlawng hna le a fanu vapa nih a pu kha nang cu cianh-khan-zi (USDP) party na si, kei cu NLD party ka si. Cucaah kan khua i na rat lo ah a ṭha lai a ti ruangah pu le tu karah fak piin buainak a chuak” tiah cu pa nih cun a chim.\nPrevious Previous post: Chin Ramkulh Ṭhanchonak Kong Meeting a Tuahmi Mizoram Palik Nih An Tlaih Hna\nNext Next post: Chuncung le Ramthlo Karah Motor le Motorsaikel an i Pah